Caprice Pening, Minta Nasihat Netizen Macam Mana Nak Kata ‘Tidak’ Pada Anak

Muat naik terkini usahawan dan penyanyi rap terkenal tanah air, Caprice, menarik perhatian orang ramai terutama golongan ibu bapa di media sosialnya.

Caprice berkongsi teguran isterinya tentang cara penyanyi rap ini sering memanjakan anak perempuan mereka, boleh menyebabkan puteri cilik ini menjadi anak yang nakal bila besar nanti.

Menerusi perkongsian usahawan selebriti ini di Instagram, semenjak bergelar sebagai bapa kepada anak tirinya itu Caprice akui sukar untuk bertegas dengan anak yang manja.

“Ramai juga orang tanya siapa lagi garang? Mak ke daddy?

Well obviously….. The mom. Lol tapi memang susah bagi seseorang macam saya untuk marah anak yang sangat manja.

Dari dulu sampai sekarang walaupun ketika saya bekerja, ada mesyuarat, dia akan cari jalan untuk duduk sebelah saya, atau peluk saya, atau tanya sesuatu.

Mak dia selalu risau kalau saya tak mula kata tidak, dia akan jadi nakal bila besar..

Macam mana nak kata tidak pada anak secomel ini.” Tulisnya

Perkongsian selebriti ini menarik perhatian orang ramai, dan rata-rata memberi komen nasihat yang lebih kurang serupa di ruangan komen posting nya itu.

“Penjelasan yang baik sudah cukup.. Anak macam span, percaya Allah… Cuba buat yang terbaik.. Biar Allah lakukan selebihnya”

“Bila nak cakap ‘no’ atau pun ‘yes’…. Disusuli dengan sebab supaya anak faham ada yang tak boleh dan ada yang boleh, ikut situasi”

“Budak baya macam ni memang suka bergurau dan manja, tambah pula dapat daddy yang melayan anak macam ni.. Manja habis lah.. Manja, manja juga tapi kalau dia buat benda yang salah, kena tegur juga… Nanti susah kemudian hari, bila dah besar panjang”

“Anak-anak sentiasa perlu penerangan Cap… Anda boleh kata tidak pada dia.. Dalam masa yang sama anda perlu terangkan kenapa… InsyaAllah.. Anak-anak akan lebih faham bila kita slow talk dan bagi dia orang faham” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


#Belasungkawa – 9 Selebriti Tanah Air Yang Telah Meninggal Dunia Pada 2021

Rangkuman 2021 menyaksikan ramai selebriti tanah air telah pergi buat selama-lamanya. Industri seni ibarat kehilangan beberapa permata apabila pemergian mereka ibarat satu kejutan yang tidak dijangka oleh ramai rakan-rakan selebriti dan peminat.

Meskipun tiada lagi di dunia ini, namun nama mereka akan terus terpahat dan disebut sebagai insan yang cukup berbakat besar dan baik budi pekertinya. Sepanjang 2021, pemergian 9 selebriti ini ternyata memberi satu berita sedih buat semua yang mengenalinya. Semoga roh Allahyarham dan Allahyarhamah mereka yang telah meninggalkan kita akan ditempatkan di kalangan orang yang beriman dan buat mendiang, terima kasih kerana telah menghiburkan kami.

Pelakon dan pelawak veteran, Datuk Jamali Shadat, 78, telah menghembuskan nafas terakhir pada 3 Februari 2021.  Terkenal dengan  kebolehan melakonkan watak kanak-kanak bernama ‘Atan’ bersama Atuknya, Allahyarham meninggakan lapan anak dan 39 cucu.

Pelakon yang terkenal dengan gelaran ‘Mak Cik Petir’, Noryati Taib menghembuskan nafas terakhir pada 7 April 2021.  Noryati yang juga ibu saudara kepada pengarah terkenal, Shahrulezad Mohammeddin pernah mengalami pelbagai komplikasi penyakit sebelum ini seperti diabetes, jangkitan kuman pada paru-paru dan pernah mengalami sesak nafas hingga keadaannya kritikal di Unit Rawatan Rapi (ICU) HSI pada 24 September 2017.

Terkenal dengan lakonan drama dan filem sejak tahun 1980-an, pelakon Abu Bakar Omar meninggal dunia pada jam 9.04 pagi tadi di Kedah Medical Centre (KMC), Alor Setar, selepas mengalami masalah jantung. Allahyarham yang berusia 72 tahun menghembuskan nafas terakhir pada 16 April 2021.

Rama yang mempunyai sejarah penyakit jantung telah meninggal dunia pada 26 Mei 2021. Pelakon dan pelawak yang popular menerusi sitkom Spanar Jaya ini menghembuskan nafas terakhir di Hospital Kuala Lumpur (HKL) selepas dibawa ke bahagian kecemasan pusat rawatan itu. Dikatakan, Rama mengalami bengkak kaki pada tengah malam sebelumnya.

Pelakon veteran yang juga adik kepada Biduanita Negara, Allahyarhamah Puan Sri Saloma dan Allahyarhamah Mariani Ismail, Mimi Loma meninggal dunia pada 21 Ogos 2021. Allahyarhamah meninggal dunia dalam tidur di kediamannya di Projek Perumahan Rakyat (PPR) Seri Semarak, di sini, jam 2.19 pagi .

Penerbit dan pengarah tersohor, Mamat Khalid menghembuskan nafas terakhir di Hospital Slim River pada 24 Oktober 2021 selepas pengsan di restorannya, Sarang Art Hub. Sepanjang hayatnya, Allahyarham begitu dikenali dengan pelbagai filem yang sering pecah panggung dan dekat di hati peminat.

Allahyarham Mamat Khalid atau nama sebenarnya, Mohamad Khalid, 58 tahun dan meninggalkan seorang isteri, Hasmah Hassan serta lima orang anak.

Penyanyi terkenal Siti Sarah Raissuddin, 36, yang bertarung nyawa sebelum ini akibat jangkitan COVID-19 telah meninggal dunia pada 9 Ogos 2021.

Menerusi sebuah kenyataan yang dikirimkan oleh pihak pengurusan Allahyarham, Indigital Music, Sarah telah menghembuskan nafasnya yang terakhir pada pukul 5.13 pagi di Hospital Universiti Kebangsaan Malaysia (HUKM).

Sebelum itu, Sarah telah melahirkan anak bongsunya, Ayyash Affan dua bulan lebih awal pada 6 Ogos 2021 secara pembedahan bagi mengelakkan lebih banyak risiko berikutan dijangkiti wabak berkenaan.

Penyanyi Gmie Screen meninggal dunia di Hospital Tengku Ampuan Rahimah, Klang, pada 10 Disember 2021. Allahyarham Gmie atau nama sebenarnya, Hajmi Ibrahim meninggal dunia pada usia 50 tahun akibat masalah buah pinggang bocor.

Pemergian Allahyarham teryata mengejutkan kerana difahamkan Gmie lebih senang untuk tidak menghebahkan keadaan kesihatannya kepada umum.


Putra Aziz COSRY Meninggal Dunia, Rakan Selebriti Kenang Jasa Allahyarham

Pada awal malam tadi(Khamis), industri seni kreatif dikejutkan dengan khabar berita  menyedihkan mengenai pereka fesyen dan pengasas bersama Cosry, Putra Aziz, 45 yang dilaporkan meninggal dunia sekitar jam 8.30 malam.

A post shared by Malaysia Leading Wedding Dress (@cosryofficial)

Berita pemergian Allahyarham disahkan menerusi sebuah hantaran yang dibuat di laman Instagram rasmi Cosry. Difahamkan, keadaan  kesihatan Allahyarham mula merosot sejak dua minggu lalu dan meninggal dunia di kediamannya.

Menjengah ke hantaran dan komen selebriti-selebriti tanah air, rata-rata meluahkan rasa sedih dan mengenang jasa Allahyarham yang banyak membantu mereka selama ini. Antara yang pernah bekerjasama dengannya seperti Datuk Dr Sheikh Muszaphar, Dato Sri Siti Nurhaliza, Datin Lisa Surihani, Erra Fazira, Fara Fauzana, Sharnaaz Ahmad serta ramai lagi.

Jenazah Allahyarham dijangka akan disemadikan pada jam 9 pagi ini (Jumaat) di Tanah Perkuburan Islam Segambut.  Salam takziah dari kami di Murai.my buat keluarga Allahyarham. Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ditanya Punca Aliff Syukri Dijangkiti COVID-19, Ini Jawapan Shahida!

Isteri kepada usahawan kosmetik terkenal Datuk Seri Aliff Syukri, Datin Seri Nur Shahida Mohd Rashid tampil memberikan penjelasan selepas ramai pihak bertanyakan punca suaminya itu mendapat jangkitan COVID-19.

Menurut Shahida,  dia tidak pasti punca jangkitan tersebut berikutan Aliff telah melakukan ujian swab sebelum pulang ke Malaysia  malah hasil keputusannya adalah negatif.

“Ramai pulak DM tanya di mana @aliffsyukriterlajaklaris dapat covid…Saya pun tak pasti sebab sebelum balik Malaysia dia buat PCR di sana negatif..”  dedah Shahida

Tambahnya lagi, mereka sekeluarga turut melakukan ujian yang sama sebaik tiba di Lapangan Terbang Kuala Lumpur (KLIA) dan hasilnya tetap negatif. Namun begitu,  tiga hari kemudian Aliff mengalami demam yang teruk dan disahkan positif COVID-19 setelah menjalani pemeriksaan.

“Sampai KLIA pun swab lagi negatif..Lepas 3 hari dia demam teruk dan pergi cek sekali lagi dah positif…

Begitulah kisahnya..Doa yang baik mudahan segera sembuh..” katanya lagi

Dalam pada itu, bekas anggota kumpulan nasyid Solehah ini menitipkan rasa syukur kerana anak-anaknya masih sihat biarpun dia turut disahkan positif COVID-19 kerana mempunyai kontak rapat dengan suaminya.

“Ramai menanti..Baru dapat result petang ni..Kontak rapat kan..Saya pun positif juga..Alhamdulillah anak-anak semua sihat..”- dedah Shahida

A post shared by Nur Shahida Mohd Rashid (@shahidadherbs)

Baru-baru ini, Murai MY melaporkanAliff telah disahkan positif COVID-19 dan berada di tahap tiga. Menurut Aliff, keadaannya itu turut melibatkan bahagian paru-paru dan kini berada di sebuah sebuah hospital bagi rawatan susulan.


Fauzi Nawawi Kena ‘Gam’ Dengan Stesen Televisyen? Bawa Diri Ke Sabah Cari Peluang Rezeki

Hantaran yang dibuat oleh pengarah terkenal, Jinggo Azman yang juga merupakan suami kepada pelakon Sheila Rusli membuatkan ramai pengikutnya tertanya.

Ia berikutan sebuah kenyataan yang dipercayai dikirim oleh pelakon terkenal, Fauzi Nawawi kepadanya seolah-olah merujuk dia tidak lagi mempunyai ‘ruang’ di dalam industri seni ketika ini. Malah, Fauzi turut mendedahkan dia membawa diri ke Sabah untuk mencari peluang rezeki yang lain.

“memandang ruang untuk mencari rezeki sebagai anak seni sekian lama semakin sempit, saya akan mencuba nasib di Sabah kerana saya punya tanggungjawab sebagai seorang suami dan ayah untuk menyara setiap mereka dibawah payung saya…” tulis Fauzi kepada Jinggo

Dalam pada itu, suami kepada pelakon Lisdawati ini turut meminta Jinggo dan Sheila dapat doakan rezekinya dipermudahkan dan akan kembali sekiranya diberikan peluang untuk terus berkarya.

“menjelangnya Tahun 2022, saya minta my Big Bro and Sis doakan pintu rezeki saya terbuka di ruang yang lain

“Andai Ruang sebagai anak seni untuk saya telah terbuka, I’ll come back and I’ll come back stronger

“Happy new year My Big Bro and family, Yang menerima hukuman, Pojie” tulisnya lagi

Menjengah ke ruangan komen, rata-rata daripada pengikut Jinggo terkejut dengan pendedahan tersebut dan mendoakan rezeki Fauzi akan dipermudahkan. Malah, mereka turut memberi pelbagai cadangan kepada pelakon itu bagi mencari pendapatan di Sabah.

A post shared by Tok Sidang Jinggo (@jinggo_jspictures)

Untuk rekod, pada Oktober lalu nama Fauzi menjadi bualan hangat dan kecaman para netizen selepas berkongsi pengalaman melakonkan adegan rogol aktres Raja Farah di dalam sebuah filem. Perkongsian itu dibuat Fauzi menerusi sebuah program temu bual di sebuah stesen televisyen.

Susulan itu, Fauzi membuat permohonan maaf secara terbuka kepada Raja Farah dan keluarga atas tindakannya itu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ada Hubungan Istimewa? Zara Zya Hadiahkan Kasut Jenama Mewah Kepada Alha Alfa

Baru-baru ini, usahawan kosmetik terkenal, Dato Alha Alfa berkongsi beberapa momen sekitar sambutan hari lahirnya yang ke-33 di media sosial termasuklah mendapat hadiah hari lahir dari pelakon jelita, Zara Zya.

Menerusi sebuah hantara di Instagram, Alha meluahkan rasa teruja apabila mendapat kasut rekaan terkini dari jenama mewah Perancis, Christian Louboutin sebagai hadiah hari hari lahirnya pemberian Zara.

“@zarazya! yeay arini dapat powww kasut paling mahal n design paling latest kat sini 😍😍🤪🤪 sebuk sangat tanya nak hadiah apa kan! ahahaha tqqq daun keladi! 💃🏻💃🏻💃🏻💃🏻💃🏻👻”-tulis Alha

A post shared by www.alhaalfa.com (@alhaalfa)

Dalam pada itu, turut menarik perhatian adalah komen-komen yang diberikan oleh netizen yang berteka-teki mengenai hubungan mereka yang disifatkan sebagai sesuatu yang istimewa. Malah ada diantara mereka turut meminta Alha dan Zara untuk segera mendirikan rumah tangga.

“Lain Maciam nie hehe kalau jodoh tak ke mana janganla lama-lama tak gituu hehehe”

“Semoga ada jodoh kalian berdua..Aminn” komen mereka

Meskipun begitu,  Zara   atau nama sebenarnya Zainurul Razia Mohd. Zainuddin mengakui hubungan mereka hanya sekadar berkawan dan sudah menjadi kawan baik sejak lebih dari lima tahun yang lalu. Untuk info, ini bukan kali pertama hubungan mesra mereka diperkatakan. Terdahulu, sekitar Oktober peminat turut membuat spekulasi mengenai Alha dan Zara selepas kedua-duanya kelihatan mesra ketika menyambut ulang tahun kelahiran pelakon itu.


Eira Syazira Kongsi Pengalaman Daki Ke Puncak Gua Hira

Pelakon dan usahawan jelita, Eira Syazira kini sedang menunaikan ibadah Umrah pertama bersama suami tercinta yang juga pelakon, Azad Jasmin. Di kesempatan itu, Eira berkongsi video pengalaman dirinya sedang mendaki Gua Hira yang terletak di atas gunung Jabal al-Nour.

Eira yang kelihatan mendaki di lereng bukit Nur yang dipenuhi batu, meluahkan rasa kagum terhadap Nabi Muhammad SAW dan isteri baginda ,Siti Khadijah yang sering berulang alik mendaki gunung untuk menghantar makanan kepada Rasulullah.

Kami di beri kekuatan untuk daki dan melawat Gua Hira’ sambil membayangkan bagaimana waktu Rasulullah SAW dan Siti Khadijah R.A.

Ia sangat mencabar untuk pergi ke atas sini (600 meter ketinggian) dan saya tak tahu bagaimana Siti Khadijah R.A boleh pergi ke atas sini tiga kali sehari turun dan naik hanya untuk menghantar makanan kepada suami tercinta, baginda Rasulullah SAW.

Allahumma Solli Ala Sayyidina Muhammad Wa’ala Ali Sayyidina Muhammad.” Tulisnya

Melihat perkongsian pelakon dan usahawan tersebut, ramai peminatnya membanjiri ruangan komen hantaran berkenaan dengan pelbagai ucapan dan doa. Malah, mereka turut berharap Eira akan diberi hidayah untuk tampil berhijab suatu hari nanti.

“Saya doakan sis @eirasyaziraofficial berhijab sepenuhnya lepas ni. Love you sis..”

“Alhamdulillah.. Cantiknya.. Saya doakan @eirasyazirahofficial dapat berhijab lepas balik Umrah nanti.. InsyaAllah Aamiin..”

“Tahniah akak.. Rezeki akak sampai ke atas”

“MasyaAllah tabarakallah… Semoga akak Eyra sentiasa dilindungi Allah SWT.. Doakan untuk saya kak Eira, semoga saya mendapat jodoh”

“Syahdu tengok.. Semoga Allah jemput kita semua merasai nikmat ni” komen mereka

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Gambar ‘Dating’ Bersama Isteri, Peminat Anggap Pekin & Mona Pasangan Yang Romantis

Foto berdua yang dimuat naik di Instagram pengarah dan pelakon tanah air, Pekin Ibrahim bersama isteri tercinta yang juga pelakon, Mona Allen mencuri perhatian peminat terhadap pasangan sejoli ini.

Gaya santai dan bersahaja pasangan suami isteri  ini membuatkan para peminat suka melihatnya dan mereka turut menganggap Pekin dan Mona sebagai pasangan yang romantis

Selain itu, terdapat juga komen yang mencuit hati apabila ada peminat yang tidak mengetahui Mona telah berkahwin dengan Pekin.

“Suami? La you dah kahwin ek.. Haha jauh sudah abang tertinggal train.. By the way minat dengan Mona ni..” komen salah seorang netizen

Melihat komen peminatnya itu, Mona membalas komen dengan mendedahkan dirinya sudah tiga tahun mendirikan rumahtangga sambil memberi emoji ketawa.

“@inzdaebak91 dah 3 tahun bersuami” balas Mona


5 Adegan Panas Jackie Chan, Hubungan Intim Dilihat Anak

Jackie Chan adalah seorang pelakon yang sangat hebat dalam seni mempertahankan diri dan juga berjaya di Hollywood. Bintang filem Vanguard ini nampaknya telah memulakan karier sebagai pelakon filem sejak tahun 70 an lagi dan dia juga adalah seorang pelakon yang berani untuk membawakan watak dalam adegan-adegan panas.

Pada 10 Disember 2020, Screen Rant melaporkan, ayah kepada anak perempuan, Jaycee Chan bahawa dia sanggup membawatakan watak yang berani dan panas adalah kerana duit.

Disini kami ringkaskan 5 filem panas yang dibintang oleh Jackie Chan. Anda ingin tahu? Jom kita tengok!

Filem All In The Family disebut sebagai filem ‘porno’ pertama yang dibintangi oleh Jackie Chan pada tahun 1975. Dia juga bersaing bersama pelakon lain seperti Sammo Hung, Ni Tien dan Lydia Shum. Filem panas dengan unsur komedi ini menceritakan tentang seorang penarik beca yang telah menipu seorang wanita. Dalam filem ini Jackie Chan juga telah bertelanjang dan beradegan panas bersama gandingannya dalam filem tersebut.

Filem The Medallion yang ditayangkan pada tahun 2003. Pada masa itu, bapa kepada dua anak itu bermain dengan Claire Forlani, Lee Evans dan Christy Chung. Salah satu adegan intim yang dilakukan adalah ciuman tanpa henti. Filem ini mengisahkan tentang seorang pegawai polis yang bernama Eddie (Jackie Chan) telah mengalami kemalangan yang melibatkan pingat. Akhirnya, dia mendapati bahawa dirinya memiliki kekuatan kuasa. Dia akhirnya berusaha bersungguh-sungguh untuk mencari pingatnya itu kembali.

Salah satu filem Jackie Chan yang berjaya ialah Police Story 3 atau juga dikenali sebagai Supercop yang ditayangkan pada tahun 1992. Bergandingan bersama Michelle Yeoh dan  Maggie Cheung. Adegan panas yang dilakukan oleh Jackie Chan adalah adegan bercium bersama bintang gandingannya beberapa kali. Filem genre komedi romantis ini mengisahkan tentang polis yang cuba membanteras satu kes penyeludupan dadah.

Adegan ranjang seorang pelakon yang dilahirkan pada 7 April 1954 itu juga dapat dilihat melalui filem Shinjuku Incident. Jackie yang memainkan peranan sebagai Steelhead telah berusaha untuk mencari kekasihnya yang hilang. Filem ini menampilkan banyak adegan sadis dan kejam yang telah dikeluarkan pada tahun 2009.

Bukan itu sahaja, suami Joan Lin kembali ke tempat panas dalam filem 1911 yang dikeluarkan pada tahun 2011. Setelah mempelajari seni perang moden di Jepun, Huang Xing (Jackie Chan) dari China menjadi salah seorang pemimpin dalam satu pemberontakan di negaranya untuk menentang Dinasti Qing. Salah satu adegan panas telah menunjukkan pelakon yang berusia 66 tahun itu beradegan di ranjang bersama gandingannya.

Perkara yang lebih menarik lagi di dalam filem ini adalah Jackie Chan yang juga bergandingan bersama anaknya sendiri, Jaycee Chan, tentu sahaja dapat melihat ayahnya melakonkan aksi-aksi yang panas. Namun, beberapa adegan vulgar yang berlebihan dilaporkan telah dikeluarkan selepas proses penafisan filem. Selain Jackie Chan dan Jaycee Chan, filem 1911 ini juga dibintangi oleh Li Bingbing.


15 Drama Korea Yang Paling Dinantikan Pada Tahun 2021. Jisoo Blackpink di Snowdrop

Drama Korea Snowdrop yang dibintangi oleh Jisoo Blackpink kepada Dear.M, yang digandingkan bersama Jaehyun NCT, dijadualkan akan ditayangkan pada tahun 2021. Dijangkakan terdapat sekurang-kurangnya 15 drama Korea yang dapat anda tonton pada tahun 2021.

Sudah tentu drama-drama ini akan disajikan dalam pelbagai genre, sama ada dari segi percintaan, kekeluargaan, misteri hingga fantasi.

Berikut adalah 15 senarai drama Korea  yang dijangka akan bersiaran pada tahun 2021. Jom kita tengok!

Pertama untuk senarai ini adalah drama berjudul She Would Never Know yang pada awalnya berjudul Sunbae, Don’t Put On That Lipstiq. Drama baru JTBC ini dibintangi oleh Rowoon SF9 dan Won Jin Ah. She Would Never Know sangat menarik perhatian kerana poster pertamanya telah menampilkan pose ciuman dua bintang utama di tengah-tengah jalan raya.

Menceritakan tentang kisah Yoon Song Ah (Won Jin Ah) seorang yang sangat profesional dalam bidang pemasaran syarikat kosmetik, dia juga menyimpan impian untuk memiliki jenamanya sendiri. Rowoon SF9 pula melakonkan watak sebagai Chae Hyun Sung dan bekerja dalam bidang yang sama tetapi berkeperibadian lebih lurus. Drama ini dijadualkan akan ditayang pada 18 Januari 2021.

Anggota NCT, Jaehyun adalah salah seorang pelakon dalam drama Dear.M yang bakal ditayangkan pada Februari 2021. Pelakon ini juga akan bersama-sama dengan barisan pelakon lain seperti Park Hye Soo, Roh Jeong Eui dan Bae Hyung Sung.

Pada mulanya drama Dear.M, dilakonkan oleh pelakon Kim Sae Ron. Namun dia telah mengundurkan diri disaat-saat akhir oleh kerana beberapa masalah dalaman dengan pihak produksi. Drama ini adalah mengenai pencarian tokoh ‘M’ yang telah mencetuskan kekecohan di satu kampus kerana penulisannya di laman web universiti.

Sebuah drama bersejarah membuat kemunculan baru pada tahun 2021. Drama yang berdasarkan tentang kisah rakyat, yang dibintangi oleh pelakon popular Kim So Hyun dan Ji Soo.

Menceritakan kisah Pyong Gang (Kim So Hyun) seorang anak perempuan yang dibesarkan sebagai tentera. Dia mempunyai cita-cita untuk menjadi raja di Goguryeo. Kemudiannya terselit kisah cinta antara Pyong Gang dan On Dal (Ji Soo). The Moon Rising River dikhabarkan akan ditayang pada Mac 2021 dan akan menggantikan slot drama Royal Secret Agent.

Yoo Ah In, Park Jeong Min, Kim Hyun Joo adalah antara barisan pelakon dalam drama berjudul Hellbound. Kisah drama ini adalah berdasarkan dari drama webtoon dengan tajuk yang sama. Drama yang akan disiarkan di Netflix mengisahkan tentang malaikat maut yang datang menjemput manusia. Yoon Ah In akan memainkan peranan sebagai Jung Jin Soo, ketua agama baru yang bernama Saejinrihwe.

Drama tentang kisah polis yang bakal muncul pada tahun 2021 yang berjudul Mouse. Suatu ketika dahulu, ada seorang polis baru yang bernama Jung Ba Reum (Lee Seung Gi) dan kehidupannya semakin sukar sejak berjumpa dengan seorang pembunuh. Dalam masa yang sama, dia juga mengetahui kebenaran tetang pasangannya Ko Moo Chi (Lee Hee Joon). Drama ini bakal ditayangkan pada Februari 2021.

Webtoon Now At Our School telah diilhamkan menjadi sebuah drama yang bertajuk All Of Us Are Dead. Bagi anda yang gemarkan cerita zombie, drama yang satu ini sesuai untuk ditonton. All Of US Are Dead menceritakan tentang kisah sekumpulan pelajar sekolah menengah yang telah terperangkap di sekolah.

Mereka harus menghadapi situasi yang sukar ketika virus zombie sudah merebak. Drama yang akan ditayangkan di Netflix ini yang dibintangi oleh Yoon Chan Yeong, Park Ji Hoo, Jo Yi Hyun dan ramai lagi. Drama ini bakal ditayangkan pada Jun 2021.

Drama yang dikhabarkan bakal ditayang pada Mei 2021 adalah drama berjudul One Day, Destruction Came To My Front Door. Drama ini menggabungkan pelakon Seo In Guk dan Park Bo Young. Drama yang membawa genre fantasi romantis ini juga sesuai dengan tajuk pendeknya, Destruction, menceritakan tentang kisah seorang lelaki yang terkenal dengan kehancuran. Apapun yang disentuhnya boleh hilang begitu sahaja. Watak unik ini dengan nama Kim Sa Ram akan dilakonkan oleh Seo In Guk. Sementara itu, Park Bo Young pula akan melakonkan watak sebagai Tak Dong Gyung.

Pengarah Lee Eung Bong yang mengarahkan drama Sweet Home, akan membuat kemunculan dengan karya barunya yang berjudul Cliffhanger (Mount Jiri) pada tahun 2021. Dua bintang Korea Jun Ji Hyun dan Joo Ji Hyun telah digandingkan dalam drama tersebut.

Drama misteri ini mengisahkan tentang sekumpulan pendaki Gunung Jiri yang telah melalui jalan misteri yang tidak pernah diterokai oleh mereka sebelum ini. Jun Ji Hyun bakal memainkan peranan sebagai Seo Yi Kang, seorang renjer hutan yang terbaik dan Joo Ji Hyun sebagai renjer baru di Taman Nasional Gunung Jiri bernama Kang Hyun Jo.

Drama ini bakal ditayangkan pada setiap hari Sabtu dan Ahad di tvN tetapi tarikh tayangan belum dapat dipastikan lagi.

Kehebatan lakonan Park Hye Soo tidak hanya dapat disaksikan dalam drama Dear.M. Park Hye Soo juga akan berlakon dalam drama Red Cuff Of The Sleeve yang bakal ditayangkan di MBC. Dalam drama 16 episod ini, Park Hye Soo digandingkan dengan pelakon Kim Kyung Nam. Menceritakan tentang kisah Seung Dok (Park Hye Soo) seorang wanita istana bawahan yang telah menjadi seorang ratu. Ada kisah cinta antara Seung Dok dan Raja Jeongjo (Kim Kyung Nam). Namun belum ada maklumat mengenai jadual siaran drama ini.

The Devil Judge adalah drama Korea dengan genre misteri dan dikhabarkan bakal ditayangkan pada Jun 2021. Drama ini juga menarik perhatian kerana dibintangi oleh pelakon Ji Sung dan Jinyoung GOT7. Anggota boyband GOT7 yang berperanan sebagai Kim Ga On, adalah seorang lelaki yang telah kehilangan kedua ibu bapanya ketika dia masih kecil akibat kemalangan.  Sejak itu, dia belajar bersungguh-sungguh untuk menjadi seorang hakim. Dalam drama ini, dia digandingkan bersama Yo Han (Ji Sung).

Kisah fiksyen BTS Universe dilantik ke layar perak menerusi drama berjudul Youth.  Drama ini adalah siaran yang dinanti-nantikan.  Walau bagaimanapun terdapat masalah dengan nama watak yang dilakonkan oleh ahli BTS. Proses penggambaran untuk drama ini dilaporkan telah selesai pada Oktober 2020. Namun ada harapan besar bahawa drama ini akan dapat ditayangkan pada tahun 2021.

Pelakon Jang Dong Yoon adalah pelakon yang membawakan watak utama dalam drama Joseon Exorcist. Mendengar tajuknya sahaja, anda boleh menjangkakan drama ini akan menceritakan tentang kisah masa lampau. Drama ini dijangka akan ditayangkan pada Mei 2021 dan ia menceritakan tentang seorang raja dan dua anaknya yang berhadapan dengan makhluk halus. Ternyata makhlus halus ini menyimpan dendam pada keluarga kerajaan.

Siri Sepanyol yang popular, La Casa de Papel atau Money Heist bakal dibuat dalam versi Korea. Berita ini telah disahkan pada Disember 2020. Bintang filem The Call Jeon Jong Seon medapat tawaran untuk membawakan watak Tokyo yang dimainkan oleh Ursula Corbelo dalam versi asalnya. Walau bagaimanapun, tidak ada maklumat lanjut yang berkaitan dengan projek ini. Walaupun ramai yang mengesyaki Money Heist versi Korea akan akan selesai pada akhir 2021.

Pelakon Song Kang yang semakin dikenali setelah menjadi bintang dalam drama Sweet Home akan menampilkan genre yang berbeza dalam drama Like A Butterfly. Dia akan memegang watak sebagai Chae Rok iaitu seorang penari balet. Dilaporkan dari Forbes, Song Kang mendedahkan bahawa watak ini sebagai penari balet telah bermula pada usia yang agak lewat namun sangat berbakat. Drama ini dikatakan telah dibintangi oleh pelakon senior Park Inhwan dan dijangkakan akan ditayang pada April 2021.

Drama terakhir dalam senarai ini adalah drama Snowdrop yang membawakan Jisoo Blackpink sebagai watak utama. Bukan hanya Jisoo, drama ini juga dilakonkan oleh Kim Hye Soo, Jung Hae In dan Yoo In Na.

Menceritakan tentang latar belakang Seoul pada tahun 1987, kisah ini berkisar tentang Im Soo Ho (Jung Hae In) dan Eun Young Cho (Jisoo). Young Cho dikatakan telah jatuh cinta pada Soo Ho sejak pertama kali mereka berjumpa. Drama Snowdrop itu sendiri dikatakan akan ditayangkan sekitar Mei 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jimat Masa! Ini 4 Tips Mudah Mencairkan Daging Beku Untuk Buat BBQ

Pasti ramai yang mempunyai masalah dalam memasak daging BBQ. Salah satu masalah yang sering dihadapi adalah menunggu daging lembut dan cair sebelum dibakar mahupun dipanggang.

Berikut adalah beberapa tips yang boleh dilakukan sekiranya anda ingin mencairkan daging beku untuk dibuat BBQ menurut KOMPAS.com.

Teknik ini ramai yang mengamalkannya dimana kita membiarkan daging mencair dengan meletakkan dalam keadaan suhu bilik dalam tempoh yang lama.

Sebenarnya tindakan ini tidak bagus kerana pembiakan bakteria akan terjadi dengan cepat sekiranya daging dibiarkan di suhu bilik lebih dari dua jam.

Menurut KOMPAS.com, sebaiknya letakkan daging di dalam peti sejuk di bahagian yang lain semalaman sebelum dimasak. Pindahkan daging dari freezer ke bahagian peti sejuk yang lain. Hal ini dapat mengekalkan kesegaran daging dan keadaan daging masih dalam keadaan baik.

Ini cara klasik yang diamalkan dari dahulu. Caranya mudah, potong daging beku, letakkan dalam plastik dan buang kandungan angin supaya kedap udara. Rendam plastik di dalam air suam untuk 30 minit dan sentiasa tukar air sekiranya suhu sudah mula sejuk.

Bagi anda yang mempunyai microwave, boleh gunakannya untuk mencairkan ketulan ais pada daging. Menurut KOMPAS.com, letak di dalam bekas dan pilih defrost untuk mencairkan daging. Proses ini mungkin agak lama sekiranya daging anda tebal. Potong daging dengan saiz yang kecil supaya dapat memudahkan proses ini.

Jadi bagi anda yang ingin mencairkan daging boleh gunakan teknik ini. Lebih mudah dan dapat mengekalkan kualiti daging itu sendiri.


Awas! Elakkan 5 Makanan Tiruan Ini Yang Telah Berada Di Pasaran

Sekarang ini makanan tiruan telah berleluasa. Berhati-hati dan berwaspadalah pada kewujudan makanan tiruan ini. Berikut adalah 5 jenis makanan tiruan yang telah ada di pasaran menurut Bright Side.

Telur tiruan mengandungi bahan merbahaya. Kebiasaannya kulit telur dan isi telur ditiru seperti asli. Cara nak membezakannya ialah, kulit telur tiruan biasanya lebih keras dan berbentuk lebih besar dari telur sebenar serta kuning telur yang terlalu kuning besar kemungkinan adalah tiruan.

Menurut Bright Side, cassia adalah pengganti kepada kayu manis yang nilainya lebih murah. Baunya Cassia adalah berbeza dan ia sebenarnya turut membahayakan kesihatan.

Kayu manis sebenar mempunyai ‘cinnamomum verum’ pada bungkusannya dan cassia pula mengandungi ‘cinnamomum aromaticum’. Kayu manis sebenar mudah dipatahkan dan ringan. Cassia pula sangat keras dan bewarna coklat terang.

Pendedahan penghasilan mi tiruan di dedahkan pada tahun 2010. Bahan asas membuat mi ini adalah gandum yang rosak dan perasa merbahaya dan ada juga yang diperbuat daripada plastik. Mi tiruan biasanya boleh dikenal pasti dengan merasanya sebelum masak

Menurut Bright Side, disebabkan scallop susah untuk dapat, jadi banyak pengilang menggunakan isi ikan hancur, ikan pari, kuda laut dan isi ikan jerung sebagai pengganti. Ada juga yang menggunakan fungus salji untuk diproses menjadi scallop.

Kacang pis hijau tiruan diperbuat daripada gabungan kacang soya dan sodium metabisulfiate yang dilarang kerana boleh membawa risiko pertumbuhan kanser dan masalah metabolisme.

Cara untuk membezakan tiruan dan asli adalah dengan mengambil langkah lebih berhati – hati dalam memilih pengeluar. Selain itu, jika anda dapati warna kacang terlalu hijau, ini bermaksud warna tersebut adalah pewarna.

Sebaiknya kita sepatutnya membuat perbandingan antara barang yang asli dan tidak sebelum membeli sesuatu barang.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Daun Jambu Batu Mampu Menghilangkan Bau Hanyir Ikan? Ini Caranya!

Kadangkala kita tidak perasan bahawa bahan-bahan yang terdapat di sekeliling rumah juga boleh digunakan sebagai barang yang membantu urusan dapur terutama menghilangkan bau hanyir ikan.

Menurut Rasa Share Resepi, anda juga boleh menggunakan daun jambu batu dalam menghilangkan bau hanyir ikan seperti langkah di bawah.

Bau hanyir ikan adakalanya sangat susah dihilangkan dan ini sekaligus menjejas rasa ikan itu sendiri. Pasti ramai yang tidak tahu sebenarnya daun jambu bantu merupakan salah satu bahan yang dapat menbantu dalam menghilangkan bau hanyir yang terdapat pada ikan.

Menurut Rasa Share Resepi, orang dulu kalau nak hilangkan bau hanyir ikan, mereka akan letak gandum, limau, cuka atau garam kasar. Antara alternatif lain adalah menggunakan daun jambu batu. Rasa ikan lepas dimasak akan lebih sedap berbanding kalau dibasuh biasa tanpa diletak apa-apa pada ikan.

Jika tiada bahan kebiasaan yang sering digunakan, anda boleh gunakan daun jambu batu yang terdapat di belakang rumah saja. Cara penyediaanya sangat mudah, ambil beberapa helai daun jambu batu, bilas terlebih dahulu dan rendam bersama-sama air paip di dalam bekas yang agar besar.

Menurut Rasa Share Resepi, ramas daun jambu batu terlebih dahulu sehingga nampak agak sedikit kasar. Masukkan ikan dan gosokkan bahagian ikan dengan daun jampu batu sehingga hanyir hilang dan lendir yang terdapat pada ikan hilang.

Setelah selesai gosok ikan dengan menggunakan daun jambu batu, maka anda boleh terus membilas ikan sekali lagi dengan air paip untuk memastikan ikan dalam keadaan bersih dan tiada bau hanyir. Setelah selesai, maka anda boleh teruskan untuk memasak.

Jadi bagi yang takut dan tidak yakin untuk membasuh ikan, cara tersebut adalah cara yang mudah dan sangat senang kerana anda boleh menggunakan daun yang terdapat di sekitar rumah sahaja.


5 Tips Untuk Dapatkan Harga Cenderamata Yang Murah Ketika Melancong

Membeli cenderamata ataupun ole-ole sudah menjadi kewajipan ketika pulang dari melancong. Kadangkala seringkali rasa takut untuk membeli kerana harganya yang terlampau tinggi sehinggakan anda terpaksa fikir dua kali untuk membelinya.

Berikut adalah 5 tips yang boleh digunakan untuk pastikan harga cenderamata jauh lebih murah menurut IDN Times.

Keakraban antara pelancong dan penjual akan muncul walaupun melalui perbualan kecil terutamanya jika pelancong boleh menggunakan bahasa tempatan dari kawasan yang mereka kunjungi.

Sekiranya pendekatan ini berjaya, penjual kadang-kadang tidak teragak-agak untuk menurunkan harga jualan cenderamata kepada pelancong.

Menurut IDN Times, di beberapa lokasi yang menjual cenderamata, tawar menawar telah menjadi amalan biasa antara penjual dan pelancong.

Lebih-lebih lagi jika pelancong pandai menawar harga sehingga mencapai harga yang dimahukan. Pasti tips yang ini dapat menjimatkan perbelanjaan semasa percutian.

Sekiranya anda mempunyai kenalan yang tinggal di kawasan yang anda kunjungi, tanyakan cadangan untuk kedai cenderamata murah. Mungkin anda boleh tanyakan pendapat daripada penduduk setempat mengenai kedai yang paling murah dan sesuai untuk membeli cenderamata.

Menurut IDN Times, biasanya kedai cenderamata berskala kecil selalu mengenakan harga yang lebih berpatutan daripada kedai yang sudah mempunyai jenama. Inilah yang dapat digunakan oleh pelancong untuk mendapatkan cenderamata dengan harga yang lebih rendah.

Mungkin tips ini agak memakan masa, tetapi percayalah hasilnya anda akan berpuas hati. Buatlah survey dahulu dengan membandingkan harga dari satu kedai ke kedai yang lain. Pasti anda tidak menyesal kerana anda telah berjaya membuat pemilihan yang paling tepat.

Jadi untuk anda yang merancang untuk melancong dan membeli cenderamata kenangan daripada tempat yang anda kunjungi bolehlah cuba tips di atas sebagai panduan. Selamat Mencuba!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Intai 7 Destinasi Salji Terbaik Di Asia Yang Boleh Dikunjungi Selepas Tamatnya Pandemik

Sebenarnya, negara-negara bersalji di Asia tidak kurang indahnya jika dibandingkan dengan negara-negara di Eropah dan Amerika. Berikut adalah 7 destinasi bersalji paling indah di Asia yang mesti ada dalam senarai percutian menurut IDN Times.

Tidak disangkal lagi, Kashmir merupakan salah satu tarikan utama bagi yang sukakan pemandangan yang menakjubkan dalam musim sejuk. Di sini anda dapat melihat pemandangan Himalaya dan pada musim sejuk, lereng gunung akan berubah menjadi kawasan ski.

Menurut IDN Times, Harbin merupakan daerah di China yang akan diliputi salji sepanjang tahun. Disarankan untuk anda datang pada bulan Januari kerana bandar ini akan menjadi putih dengan festival ais yang mempesonakan.

Selain Seoul, Incheon juga menjanjikan panorama yang indah, terutama pada musim sejuk. Bandar di Korea Selatan ini mempunyai Jisan Forest Resort yang dilengkapi dengan sepuluh larian ski dan beberapa kemudahan lain untuk musim sejuk.

Taiwan juga merupakan salah satu negara yang patut ada dalam senarai anda bagi peminat musim salji. Menurut IDN Times, anda boleh ke Taichung dan menikmati pemandangan pergunungan bersalji yang pasti menakjubkan.

Walaupun dikenali sebagai salah satu bandar paling sejuk di dunia, Ulaanbaatar yang terletak di Mongolia juga merupakan lokasi yang cantik ketika musim salji. Anda boleh memilih untuk melakukan aktiviti Snowboarding di Bogd Khan Mountain dan pastinya ini sangat menyeronokkan!

Menariknya di Lhasa, anda akan disajikan dengan pemandangan hamparan banjaran Himalaya. Menurut IDN Times, bagi yang sukakan pendakian, anda boleh mencuba mendaki dalam suasana salji di sini.

Bagi yang ingin mencuba negara Kazakhstan, anda boleh pergi ke Almaty. Di sini terdapat kompleks sukan yang berada di atas gunung. Kompleks ini juga merupakan kompleks sukan yang tertinggi di dunia. Menarik!

Jadi, ini merupakan 7 cadangan lokasi pelancongan bersalji paling indah di Asia yang boleh menjadi rujukan percutian anda. Mungkin selepas tamatnya pandemik anda boleh pergi ke salah satu negara di atas.


Wow! 5 Jenis Kereta Yang Memiliki Cukai Jalan Paling Mahal Di Malaysia

Cukai jalan ataupun road tax yang dikenakan kepada kenderaan dikira mengikut jenis kenderaan, kapasiti enjin kenderaan dan status pemilikan. Berikut merupakan 5 jenis kereta yang memiliki cukai jalan paling mahal di Malaysia menurut Mekanika Malaysia.

Berada di tempat pertama senarai cukai jalan kereta termahal di Malaysia adalah Bugatti Chiron. Dijual dengan harga RM12.5 juta, setiap tahun pemilik kenderaan ini perlu membayar RM24,630 cukai jalan tidak termasuk insurans.

Menurut Mekanika Malaysia, Rolls Royce Phantom merupakan kenderaan yang tersangat mewah dan berprestij, biasanya digunakan oleh orang-orang kenamaan seperti kerabat diraja dan sebagainya. Dijual dengan harga sekitar RM6,013,200, cukai jalan bagi kereta diraja ini adalah RM19,000 setahun.

Rolls Royce Ghost adalah sebuah kereta yang agak jarang boleh dilihat di atas jalan raya di Malaysia. Cukai jalan yang dikenakan ke atas kenderaan persendirian Rolls Royce Ghost adalah sekitar RM18,330 setahun.

Dari segi reka bentuk, Lamborghini Aventador kemungkinan adalah yang paling menarik bagi peminat kereta. Menurut Mekanika Malaysia, kereta ini dijual sekitar RM1.8 juta dan jika anda mampu membelinya, sudah tentu anda juga mampu untuk membayar RM17,880 setiap tahun bagi cukai jalan.

Ferrari 812 Superfast merupakan kereta keluaran Ferrari yang paling berkuasa dan terpantas dalam sejarahnya. Dengan harga jualan mencecah RM1.6 juta, jumlah cukai jalan yang perlu dibayar untuk pemilikan persendirian bagi Ferrari 812 Superfast adalah RM17,880.

Jadi bagi anda yang berkemampuan boleh la cuba membeli salah satu kereta di atas. Mana tahu rezeki anda untuk membelinya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 Barangan Artis Bollywood Yang Dilelong. Lukisan Shah Rukh Khan Mencecah RM10 Ribu!

Ramai artis bollywood seperti Shah Rukh Khan dan Amir Khan yang pernah memiliki barang ikonik akhirnya dilelong kepada umum. Sebenarnya, barangan yang dilelong juga mempunyai nilai yang sangat hebat dan boleh saja dianggap tidak masuk akal.

Selain mereka, sebilangan artis Bollywood yang lain juga pernah melelong beberapa barang ikonik yang menunjukkan personaliti artis itu sendiri. Malah ada juga yang berani melelong bikini yang pernah dipakai. Jom kita tengok siapakah mereka!

Sebahagian besar filem yang diarahkan oleh Sanjay Leela Bhansali selalunya akan dibelanjakan secara berlebihan. Dalam filem Devdas yang ditayangkan pada tahun 2002, lehenga atau pakaian two pieces  yang dipakai oleh Madhuri Dixit akan dilelong. Biasanya pakaian tersebut akan terjual dengan cepat dan dibeli oleh peminatnya.

Akshay Kumar bukan hanya terkenal dengan penampilannya yang hebat tetapi juga kerana sifat keperibadiannya yang baik. Dalam satu adegan dari filem Oh My God (2012), Akshay mengenakan sut yang kemudiannya dihantar ke laman web dan dilelong dengan harga lebih RM80 ribu. Jumlah tersebut akhirnya terkumpul dan diserahkan kepada sebuah organisasi untuk tujuan pendidikan.

Bukan hanya kostum yang dilelong, malah tuala milik Salman Khan juga yang dipakainya dalam lagu Jeene Ke Hai Char Din turut dilelong. Menurut peminat, setiap barangan yang digunakan oleh Salman Khan tidak ternilai harganya. Tuala ini juga memasuki portal dalam talian dan dilelong dengan harga sekitar RM8 ribu dan dana tersebut telah disalurkan ke salah satu NGO.

Shammi Kapoor yang memakai jaket coklat dalam lagu Chahe Mujhe Koi Junglee Kahe (1961). Jaket itu telah dilelong dan dijual denga harga sekitar RM5 ribu. Dilaporkan jaket tersebut dibeli oleh Aamir Khan.

Setelah menjalani penggambaran Jism 2 (2012), pengarah Pooja Bhatt telah mengumumkan bahawa pakaian dalam atau bikini Sunny Leone yang dipakai dalam filem itu akan dilelong. Sebenarnya bukan hanya pakai Sunny, malahan pakaian semua pelakon-pelakon yang lain juga. Tiba-tiba perkara ini telah mencetuskan kontroversi di kalangan orang ramai dan Pooja Bhatt mengatakan bahawa tujuannya adalah untuk kerja amal. Namun, harga untuk bikini yang dipakai Sunny yang dijual tidak diketahui.

Filem Lagaan yang telah ditayangkan pada tahun 2001, telah mendapat sambutan yang positif dari segi jalan ceritanya. Filem ini berjaya dicalonkan dalam Anugerah Oscar. Dalam filem ini, tongkat yang digunakan oleh Aamir Khan dan pasukannya telah dilelong dengan harga sekitar RM8 ribu. Dikatakan wang itu juga digunakan untuk tujuan amal.

Lukisan doodle milik Shah Rukh Khan ini dikatakan sebagai karya seni oleh salah seorang peminatnya. Coretan tangan itu telah dilelong dengan harga sekitar RM10 ribu. Karya seni itu juga dilelong di Osian’s Greatest Indian Show dan mempunyai wawasan yang unik mengenai dunia Bollywood. Nampaknya grafiti itu juga mempunyai tandatangan Shah Rukh Khan dan kerana itulah antara alasan harganya lebih mahal.


“Semoga Allah Menjagamu” – Neelofa Maafkan Gadis Sebarkan Fitnah

Menerusi hantaran di laman Insta-story miliknya, selebriti popular Noor Neelofa Mohd Noor atau lebih dikenali sebagai Neelofa memaafkan seorang gadis belasan tahun dipercayai individu yang bertanggungjawab menyebarkan fitnah terhadap dirinya dan tunang, PU Riz baru-baru ini.

Dalam perkongsian ringkas itu,dedah Neelofa dia mengganggap perjalanan gadis itu masih jauh kerana berusia belasan tahun. Biarpun menerima dugaan yang besar, namun Neelofa berkata dia memaafkan gadis itu seikhlas hati selain turut mendoakan buatnya.

“Adik, awak masih muda, baru belasan tahun. Jauh lagi perjalanan. Apa yang lepas memang sangat pahit untuk dihadapi tapi ada banyak hikmah yang tersirat”

“Saya maafkan seikhlas hati, semoga Allah menjagamu” tulis Neelofa.

Terdahulu, tular di laman Twitter mengenai suntingan perbualan gadis itu yang dikenali sebagai Syamira yang mana dia mendakwa Neelofa telah pun berkahwin dengan PU Riz di Kelantan dan kononnya Neelofa turut terkena minyak pengasih.

Dalam perbualan itu, dia turut mendakwa Neelofa telah memindahkan sejumlah wang yang banyak ke dalam akaun PU Riz.

Bagaimanapun, Neelofa dalam sebuah kenyataan rasmi menafikan sekeras-kerasnya dakwaan tersebut. Susulan itu, Syamira tampil membuat permohonan maaf secara terbuka dan mendakwa dia sama sekali tidak mempunyai niat yang tidak baik terhadap pasangan itu dan menyesal dengan tindakannya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harris Annuar Disahkan Positif COVID-19

Pelakon dan pengacara, Harris Annuar berkongsi satu khabar yang mengejutkan yang mana dia telah disahkan positif jangkitan wabak COVID-19 selepas menjalani ujian saringan semalam.

Dalam kenyataan rasminya sebentar tadi, Harris berkata dia telah menjalani ujian saringan pertama sebelum disahkan positif semalam. Bagaimanapun, pada hari ini dia akan kembali mendapatkan ujian saringan kedua dan mendedahkan dia kini sedang menjalankan kuarantin kendiri seperti mana disarankan oleh pihak Kementerian Kesihatan Malaysia (KKM).

“Assalamualaikum, semalam pada 3/1/2021 Harris baru sahaja menjalani ujian saringan Covid bersama pasukan Megaklinik Zahran dan ternyata Harris positif Covid untuk saringan yang pertama.

“Hari ini pada 4/1/2021 Harris akan ke Megaklinik Zahran kembali untuk buat saringan kedua, untuk masa sekarang ini, Harris sedang kuarantin kendiri di rumah seperti yang disarankan oleh pihak KKM,” katanya dalam kenyataan tersebut

Dalam pada itu, anak kepada usahawan terkenal ‘Kak Ton’ ini turut meminta kepada mereka yang bertemu dengannya baru-baru ini untuk menjalani ujian saringan COVID-19 secepat mungkin selain memohon maaf atas apa yang terjadi.

“Jadi, sapa-sapa yang kontak rapat dengan Harris selama dua minggu yang terakhir boleh pergi untuk menjalani ujian Covid-19 di klinik yang berdekatan”

“Setakat ini Harris masih menunggu panggilan rasmi daripada pihak KKM untuk tindakan selanjutnya. Maaf atas segala kesulitan,” katanya lagi.

Di ruangan komen, rata-rata peminat dan rakan selebriti turut terkejut dengan berita tersebut lain mendoakan agar pelakon TQ Captain ini diberikan kesembuhan. Difahamkan, sahabat karibnya yang juga pengamal media sosial, Tajuddin Bakar turut disahkan positif.


Ziela Jalil Akui Sudah Berkahwin Pada Februari 2019

Setelah beberapa spekulasi hangat di media sosial memperkatakan mengenai dakwaan kononnya Datuk Ziela Jalil telah berkahwin buat kali kedua, akhirnya pengarah tersohor itu mengesahkan berita tersebut.

Menerusi laporan Harian Metro, Ziela telah berkahwin pada 17 Februari 2019 dan menjadi isteri kedua kepada pengerusi masjid, Datuk Syed Osman Al Habshee Syed Omar.

Menurut Ziela, dia tampil mendedahkan perkara itu bagi mengelakkan spekulasi yang tidak benar mengenai dirinya dan keluarga setelah isu tersebut hangat diperkatakan.

“Ya, saya sudah bernikah pada 17 Februari 2019 dan menjadi isteri kedua kepada pengerusi masjid, Datuk Syed Osman Al Habshee Syed Omar.

“Majlis saya diadakan di masjid di ibu negara yang berwalikan bapa saudara dengan disaksikan keluarga sebelah bapa, mak saya, anak-anak dan dua teman rapat.

“Kami hanya berkenalan lima minggu saja sebelum dia menyatakan hasrat untuk mengahwini saya. Bagi saya, keputusan berkahwin sekali lagi bukan keputusan mudah. Apatah lagi menjadi isteri kedua.

“Saya anggap ia adalah takdir dan jodoh. Kalau boleh diberi pilihan, saya pasti bukan ini pilihannya. Mungkin ramai yang mempertikaikan keputusan ini

“Jawapan saya mudah, kalau memang saya nak kahwin dengan suami orang, dari dulu lagi selepas arwah suami meninggal dunia,” katanya kepada akhbar itu

Dedah Ziela lagi, dia merahsiakan perkara ini bagi menghormati keluarga suami iaitu isteri dan anak-anaknya dan hanya akan mendedahkannya apabila tiba masa yang sesuai. Namun, berita tersebut terlebih dahulu didedahkan oleh anak isteri pertama suaminya di laman Twitter.

“Rakan media yang rapat dengan saya sudah beberapa kali bertanya mengenai perkara ini. Tapi, saya cakap akan kongsikan apabila sampai waktu sesuai. Saya bukan jenis yang suka uar-uarkan sesuatu perkara terutama isu sebegini”

“Saya tidak bercakap mengenai perkara ini bagi menghormati keluarga suami iaitu isteri dan anak-anaknya”

“Tapi, apabila anaknya membuat ciapan di Twitter membabitkan saya dan hubungan ini, bagi saya dia tidak ada hak untuk buat kenyataan bagi pihak saya. Saya juga ada privasi tersendiri”

“Kalau betul mereka nak perkara ini didedahkan, biar daripada mulut saya sendiri. Bukan daripada mereka dan dengan cara sebegini,” katanya lagi

Terdahulu, di laman Twitter seorang pengguna yang dipercayai anak perempuan kepada Syed Osman akui bahawa bapanya telah berkahwin dengan Ziela. Bagaimanapun, menurut gadis tersebut bapanya merupakan seorang individu yang bertanggungjawab dan mereka sekeluarga menerima kehadiran pengarah itu sebagai ahli keluarga yang baharu.

Difahamkan, perkahwinan Syed Osman Al Habshee bersama isteri pertama dikurniakan enam cahaya mata. Manakala, Ziela yang berkahwin dengan Allahyarham Tan Sri Megat Junid Megat Ayob pada 1991 dikurniakan dua anak iaitu Puteri Julia Nabilah dan Megat Jufri Nasrullah. Ziela juga mempunyai seorang anak angkat lelaki, Ibrahim Junid Abdullah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Puteri Sarah Buat ‘Comeback’ & Dedah Status Hubungan Terkini Dengan Syamsul Yusof

Pada tahun lalu, isu rumahtangga pelakon Puteri Sarah dan pengarah Syamsul Yusof hangat diperkatakan. Rata-rata netizen mendoakan agar pasangan suami isteri ini dapat menyelesaikan masalah kemelut rumahtangga mereka. Sehingga hari ini, tidak dapat memastikan punca-punca hubungan mereka berdua berantakan sehingga memaksa Puteri Sarah untuk tinggal berasingan.

Walaubagaimanapun, menerusi kenyataannya di Harian Metro, ada berita baik yang disampaikan oleh Puteri Sarah kepada semua. Puteri Sarah atau nama sebenarnya Puteri Sarah Liyana Megat Kamaruddin mengakui hubungannya dengan Syamsul semakin pulih dan dalam fasa berbaik.

“Kami masih berhubung dan kadang-kadang Syamsul datang bertemu anak-anak. Insya-Allah, kami dalam fasa berbaik, tapi dalam tempoh ini harapnya semua dapat berikan sokongan dan mendoakan yang terbaik. Jangan harap perkara buruk berlaku. Sudah menjadi lumrah apabila seseorang jatuh pasti akan ada individu yang bertepuk tangan, tapi saya tidak akan biarkan perkara itu berlaku,” katanya kepada Harian Metro.

Puteri Sarah berkata, mereka berdua telah menemui jalan penyelesaian selepas berbincang dan mencari kesefahaman. Sementara itu, Puteri Sarah mengharapkan doa dari orang ramai dan percaya akan ada berita baik selepas ini.

“Doakan yang terbaik saja buat kami,” katanya.

Mengenai perkembangan semasa, Puteri Sarag bakal menjalani penggambaran drama 13 episod berjudul Ustazah Robotik untuk TV Al Hijrah. Ini merupakan ‘comeback’ buat Puteri Sarah selepas 6 tahun meninggalkan bidang lakonan.


Lihat 35 Cawangan McDonald’s Seluruh Dunia Yang Sangat Unik!

Jenama restoran makanan segera, McDonald’s merupakan jenama terkenal yang menjadi kegemaran ramai di seluruh dunia termasuklah Malaysia.

Di samping setiap negara tampil memberi kelainan dalam memperkenalkan menu ‘signature’ mereka, rekaan restoran McDonald’s juga berbeza mengikut negara. Tampil unik, berikut Murai.my kongsikan 35 cawangan McDonald’s di seluruh dunia yang mempunyai rekaan menarik perhatian ramai.


Anda Diserang ‘Anxiety’? 5 Aplikasi Ini Boleh Bantu Mengatasinya

Anxiety adalah rasa tidak senang seperti rasa takut atau risau, yang boleh menjadi ringan atau teruk. Setiap orang mempunyai anxiety pada suatu ketika dalam hidup mereka. Contohnya, anda merasa bimbang dan cemas untuk menduduki peperiksaan atau temuduga kerja. Menurut NHS UK, perasaan gelisah pada waktu-waktu begitu adalah normal.

Namun bagitu, sesetengah orang sukar untuk mengawal kebimbangan mereka dan perasaan anxiety lebih berterusan dan sering mempengaruhi kehidupan seharian mereka. Berikut adalah beberapa aplikasi yang dapat membantu anda mengurus anxiety. Scroll sampai habis okay!

Tidur, meditasi, relaxation adalah di tangan anda dengan Calm, sebuah aplikasi mindfulness yang popular. Anda boleh boleh memilih berapa lama anda mahu mendedikasikan diri dengan aplikasi ini setiap hari. Tidur juga sangat penting untuk menguruskan stress, tetapi ia juga menjadi perkara pertama yang bermasalah jika anda merasa cemas atau gelisah.

Sebagai tambahan kepada pelbagai meditasi harian, ciri aplikasi Calm turut menampilkan bunyi semulajadi dan sleep stories untuk membawa anda tidur yang lena.

Colorfy adalah buku mewarna dewasa yang dibawa ke alam digital. Dengan pilihan gambar dan mandala untuk dipilih, atau pilihan untuk memuat naik lakaran anda sendiri untuk diwarna, anda boleh menghabiskan masa berjam-jam dalam flow state atau memberi tumpuan terhadap meditasi melalui aplikasi ini.

Menumpukan perhatian anda ke dalam rekaan yang cantik dan indah dapat mengalihkan perhatian dari pemikiran cemas dan membantu menenangkan anda.

Aplikasi DARE adalah sebuah aplikasi yang membantu mereka mengatasi anxiety, serangan panik, bimbang, dan insomnia. Anda boleh mengesan kemajuan anda setiap hari dengan mood journal. Berdasarkan buku jualan terlaris ‘DARE’, yang membantu mereka mengatasi anxiety dan serangan panik dengan cepat. Anda dapat membawa aplikasi ini ke mana sahaja anda pergi.

AntiStress Anxiety Relief adalah aplikasi permainan yang direka untuk membantu menghilangkan tension dan anxiety dengan menyediakan aktiviti yang harus dilakukan tanpa alasan lain selain melakukannya. Dengan permainan mudah dan berulang-ulang yang disediakan dalam aplikasi ini, anda boleh menenangkan fikiran dan memasuki keadaan yang tenang.

Jika anda mencari aplikasi untuk menenangkan dan meningkatkan kualiti tidur anda, aplikasi Mindfulness adalah jawapannya. Anda boleh menggunakan aplikasi ini untuk bermeditasi setiap hari dan durasinya juga boleh dilaraskan antara 3 hingga 30 minit.

Aplikasi ini membantu menjadikan minda lebih tenang dan sihat. Anda boleh mempelajari pelbagai topik di dalam aplikasi ini seperti cara menghilangkan stres, meningkatkan fokus, meningkatkan kualiti tidur, menguruskan emosi, hubungan dan banyak lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Luna Maya Pernah Sanggup Tak Kahwin Kerana BTS. Ini Sebabnya!

Luna Maya memang dikenali sebagai salah seorang peminat setia BTS (Bangtan Boys).  Pelakon utama filem “Suzzanna: Bernapas dalam Kubur” ini telah berkongsi  detik-detik awal dia menjadi sebahagian dari ARMY (sebutan peminat BTS).

“Ia bermula pada tahun 2018. Jadi pada mulanya ia kerana saya mempromosikan filem dengan Christian Sugiono, dan kemudian diundang oleh salah satu media terus diminta untuk membuat konten,” kata Luna.

“Jadi kandungannya adalah Video React (reaksi video), tonton video BTS yang terbaru. Pada masa itu, saya sering mendengar tentang BTS, tetapi saya tidak mempunyai banyak masa untuk meminati mana-mana penyanyi, oooh ini BTS, wajahnya sama, yang mana satu, sebab kan belum kenal ya, “tambah Luna.

Menurut laporan dari WowKeren, kerana komennya itu, Luna akhirnya telah mengundang kemaraha ARMY. Luna bingung di mana kesalahannya, tetapi selepas itu dia mula mengetahui banyak perkara mengenai BTS.

“Kemudian saya meluangkan masa untuk menonton wawancara mereka. Ya, saya baru tahu bahawa mereka begitu besar,”- tambah Luna.

Sejak itu, minat Luna Maya terhadap BTS semakin meningkat dan sangat terpikat dengan RM (Rap Monster).

“Kemudian saya menonton ucapan RM di Unicef, wow, berkarisma dan pintar, penulis lagu, dan tidak terlalu kacak, tetapi mereka sangat berkarisma,” sambung Luna.

Luna mengatakan bahawa BTS memberinya banyak inspirasi. Salah satunya adalah mengenai kempen self love BTS. Dari kempen itu, Luna menyedari bahawa dia harus mencintai dirinya sendiri.

“Dari situ saya jadi lebih komited, saya mahu menjadi ‘single’ selama setahun kerana menyaksikan kempen itu. Malah boleh menjadi lebih setahun!. Saya dapat menemukan diri saya, menemui persekitaran, dunia, dan saya boleh travel lebih banyak lagi,” kata Luna.


Kahwin Dengan Osman Sebab Harta? Ini Reaksi Ziela Jalil

Ramai yang terkejut apabila penerbit terkenal Datuk Ziela Jalil, mengesahkan sudah mendirikan rumah tangga buat kali kedua dengan Datuk Syed Osman Al Habshee pada 17 Februari 2019. Ia susulan dari pendedahan seorang gadis yang mengaku bapanya berkahwin dengan pemilik syarikat produksi Pena Creative Pictures tersebut. Hal ini telah menjadi tular dan hangat diperkatakan di laman Twitter.

Namun agak mengecewakan apabila ada desas-desus dari netizen yang mengatakan Ziela kembali berumahtangga kerana harta. Menerusi temubual Ziela bersama BH Online, pemilik nama sebenar, Norzila Abdul Jalil itu menolak sekeras-kerasnya dakwaan ini.

“Saya tahu ramai yang menganggap saya mengahwininya kerana harta, itu tidak benar sama sekali. Dia orang biasa dan bukanlah hartawan. Saya tertarik dengannya kerana dia sering menjadi tempat untuk saya mengadu. Dia juga bersikap terbuka dan memahami walaupun tahu saya masih hidup dengan ditemani kenangan bersama bekas suami. Ini membuatkan saya yakin dialah calon yang tepat buat saya,” luah Ziela kepada BH Online.

Bukan mudah untuk Ziela mengambil keputusan untuk berkahwin semula. Menurut Ziela, dia sebenarnya lebih selesa hidup bersendirian selepas kematian suami lebih sedekad lalu.  Namun dia percaya kepada jodoh dan redha dengan ketentuan Ilahi.

Mengenai kehidupan peribadi Ziela, beliau merupakan isteri kedua kepada Allahyarham Tan Sri Megat Junid. Dengan perkahwinan ini, beliau dikurniakan 3 orang cahaya mata dan mengambil seorang anak angkat.

A post shared by zielajalil (@zielajalil)


5 Fakta Rumah Baru Jungkook BTS Berharga Lebih 7 Juta USD

Ahli termuda dalam kumpulan BTS iaitu Jungkook, dilaporkan membeli rumah baru di kawasan Itaewon, Korea Selatan. Berikut adalah 5 Fakta mengenai rumah baru Jungkook BTS yang terletak di Itaewon. Stay tune guys!

Rumah baru yang dibeli oleh Jungkook adalah single-family type, atau rumah yang tidak bersambung dengan rumah yang lain. Rumah yang dibeli oleh Jungkook bernilai 7.63 bilion KRW atau lebih dari 7 Juta USD!

Menurut EToday, pelaburan selebriti di kawasan Itaewon kini semakin meningkat. Hal ini disebabkan kawasannya yang mewah dan mempunyai kelebihan geografi kerana lokasinya yang terletak di antara pusat bandar, Gwanghwamun dan Gangnam.

Dengan harga yang berjuta, Jungkook BTS mendapat kediaman setinggi dua tingkat. Rumah ini dibina pada tahun 1976 dengan keluasan 70 pyeong atau 230.72 persegi. Jarak antara rumah baru Jungkook dan asrama juga tidak jauh dan hanya mengambil masa sekitar lima minit perjalanan dari rumahnya ke kawasann Nine One Hannam.Apa yang menariknya, saiz rumah Jungkook BTS masih lebih kecil daripada asrama BTS. Saiz terkecil di Nine One Hannam sendiri dikenali sebagai 75 pyeong.

Harga yang hebat dan lokasi yang bagus,  rumah baru Jungkook BTS ini dikelilingi jiran-jiran yang hebat bermula dari rakan selebriti sehinggalah pegawai kedutaan. Pasangan selebriti seperti Rain dan Kim Tae Hee turut tinggal di kawasan kediaman itu.

Pelawak terkenal, Park Myung Soo dan pelakon Hwang Jung Eum turut membeli kediaman dia kawasan yang sama baru-baru ini. Bukan itu sahaja, rumah baru Jungkook BTS juga dikatakan berdekatan dengan Kedutaan India, Kedutaan Kuwait, dan Samsung Seung Ji.

Sebelum membeli rumah di Itaewon pada harga 7.63 Bilion KRW, Jungkook sebelum ini pernah membeli apartment di Seoul Forest Trimage pada harga 1.7 juta USD. Namun, Jungkook tidak tinggal di apartment yang baru dibelinya dan tinggal di asrama BTS yang disediakan oleh Big Hit Entertainment. Selepas dua tahun membelinya, apartment tersebut dijual pada Julai 2020 dan beliau tidak mendapat sebarang keuntungan disebabkan cukai dan bayaran lain.

Jungkook BTS telah meraih populariti dan kekayaan melalui karyanya dalam industri hiburan. Pada usia 23 tahun, Jungkook mempunyai pendapatan yang luar biasa. Dikatakan bahawa Jungkook menerima 8 juta USD sebagai pendapatan asas dan mendapat nominal tambahan yang sama dari saham Big Hit Entertainment setelah mereka melalukan IPO. Dianggarkan kekayaan Jungkook BTS mencapai lebih dari 18 juta USD!

Dengan kerja keras dan usahanya selama ini dalam industri hiburan, Jungkook memperoleh pendapatan yang luar biasa. Kini, beliau dapat membeli rumah di kawasan perumahan mewah di Itaewon dengan harga lebih 7.6 bilion KRW.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cik B Terkejut Bapa Tuntut Harta Sepencarian Ibu

Semalam, Mahkamah Tinggi Syariah di sini telah memutuskan bekas suami kepada jutawan kosmetik, Datuk Seri Hasmiza Othman atau lebih dikenali sebagai DSV gagal mendapatkan hak hadanah untuk bertemu dengan dua anaknya, Edlynn Zamilleen, 16, atau Cik B dan Muhammad Eric Zaquan, 14 atau juga mesra disapa sebagai Kacak.

Memetik laporan Astro Awani, Hakim Mahkamah Tinggi Syarie, Datuk Abu Bakar Abdullah Kutty mengarahkan Cik B dan Kacak untuk menghubungi bapa mereka, Mohd. Amin Yasin sekurang-kurang sebulan sekali bagi mengelakkan terputusnya ikatan silarutahim antara anak dengan bapa.

“Mahkamah turut memberikan hak kepada kedua-dua beradik itu untuk membuat keputusan bertemu bapa mereka sekiranya sudah bersedia.

“Ibu (Datuk Seri Vida) tidak mempunyai hak untuk menghalang kedua-dua anak sekiranya bersedia untuk bertemu ayah mereka,” katanya

Dalam prosiding itu, Datuk Seri Vida diwakili peguam Nurul Shuhada Ab. Aziz manakala Mohd. Amin diwakili oleh peguam Mohd. Zaki Zainal Abidin dan Nik Mohamad Amin Nik Abdullah.

Bagaimanapun, usai prosiding tersebut media tempatan turut melaporkan bahawa Mohd.Amin akan mengemukakan rayuan terhadap kes berkenaan serta berhasrat untuk menuntut harta sepencarian dengan bekas isterinya ketika bercerai serta harta dua anaknya yang meninggal dunia termasuk pampasan insurans.

Dalam pada itu, Cik B yang membaca laporan media tersebut meluahkan rasa terkejut di laman Twitter nya selain turut disokong oleh warganet yang turut membaca ciapan tersebut.

“Adakah awak bergurau dengan saya?” tulis Cik B

Rata-rata daripada mereka mengharapkan agar Cik B sekeluarga akan lebih kuat menghadapi pelbagai dugaan selain turut menasihati selebriti itu untuk tidak melupakan bapanya biar apa pun yang terjadi sebelum ini.

Sekadar info, Selain Cik B dan Kacak, Mohd. Amin dan DSV turut dikurniakan dua lagi cahaya mata iaitu Muhammad Eddie Zuhdie dan Muhammad Edrie Zikrie. Bagaimanapun,kedua-dua anak lelaki mereka yang ketika itu masing-masing berusia 11 dan 10 tahun meninggal dunia dalam kejadian kebakaran di rumah usahawan itu di Meru Hill di Ipoh pada tahun 2013. Mohd. Amin sah bercerai dengan Dr. Vida pada tahun 2008 iaitu selepas lapan tahun mendirikan rumah tangga.


Harris Annuar Dikecam Netizen Selepas Dedah Diri Positif COVID-19

Pelakon dan pengacara Harris Annuar menerusi laman Instagram nya awal pagi semalam memaklumkan dirinya telah disahkan positif jangkitan wabak COVID-19.

Difahamkan, Harris yang baru sahaja pulang dari bercuti di Pulau Langkawi, Kedah disahkan positif setelah menjalani pemeriksaan di sebuah pusat perubatan disini. Malah dia turut menjalani ujian pemeriksaan COVID-19 buat kali kedua pada petang semalam.

Di sebalik perkongsian berita yang mengejutkan itu, segelintir netizen di media sosial telah mengecamnya kerana telah bercuti di tempat yang berisiko mendapat jangkitan apatah lagi beberapa keping foto yang dikongsinya di media sosial tidak memakai sebarang pelitup muka.

Biarpun begitu, rata-rata peminat memberikan sokongan dan kata-kata semangat buat Harris kerana apa yang terjadi bukanlah atas permintaannya dan ianya berada di luar kawalan mana-mana pihak.

Susulan daripada kecaman yang diterima, pelakon TQ Captain itu telah bertindak menutup ruangan komen posting terbaharunya di laman Instagram selain memohon maaf kepada semua pihak atas kesulitan yang berlaku berikutan dirinya telah disahkan positif.


Dina Nadzir Kini Bersama Sinar FM, Gantikan Abby Fana

Menerusi hantaran stesen radio Sinar FM di laman Instagram, difahamkan penyampai radio dan penyanyi, Dina Nadzir bakal bersama mereka bermula hari ini.

Mengendalikan segmen SinarSolo pada setiap hari bermula jam 10 pagi hingga 3 petang, Dina atau nama sebenarnya Faradina Mohd Nadzir, kini bersama Sinar FM menggantikan penyampai radio sebelum ini, Abby Fana yang telah tamat kontrak perkhidmatannya baru-baru ini. Terdahulu, Dina telah bersama stesen radio ERA selama hampir 10 tahun setelah sekian lama memulakan kariernya sebagai seorang penyanyi.

A post shared by abby fana official (@abbyfana)

Biarpun ramai yang terkesan dengan ketiadaan Abby Fana yang mesra disapa oleh peminatnya sebagai Kak Bed di Sinar FM,rata-rata daripada mereka teruja untuk mendengar suara Dina yang terkenal dengan celoteh riangnya selain mengharapkan orang ramai dapat memberikan peluang buat Dina untuk menunjukkan bakatnya di stesen Sinar FM yang terkenal dengan pilihan muzik retro popular.

Sekadar info, Abby atau nama sebenarnya Habsah Omar menamatkan khidmatnya sebagai penyampai radio di stesen berkenaan selepas 14 tahun bersama Sinar FM.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Pasti iphone Anda ‘Ori’ Atau ‘Fake’? Ini 5 Cara Periksa IMEI Dengan Mudah

Adakah anda pernah mendengar istilah IMEI sebelum ini? IMEI adalah nombor siri yang biasa dicetak pada kotak gajet, termasuklah iPhones dan peranti Apple yang lain. Anda mungkin menganggapnya sebagai nombor biasa kerana tidak menjelaskan apa yang dilakukannya.

IMEI bermaksud International Mobile Equipment Identity, nombor unik untuk identification. Dalam erti kata lain, ia adalah production code yang membezakan satu peranti dengan peranti yang lain. Berikut adalah cara untuk memeriksa IMEI untuk mengetahu sama ada iPhone anda adalah asli ataupun fake. Stay tune guys!

IMEI biasanya terdiri daripada 14 hingga 16 nombor digit yang unik dan nombor ini juga diperlukan semasa anda ingin membaiki peranti yang rosak. Bukan itu sahaja, IMEI juga berguna sewaktu iPhone hilang atau dicuri. Anda boleh melaporkannya di iPhone Center supaya iPhone boleh disekat dan tidak dapat digunakan oleh mereka yang menjumpai atau mencurinya.

Anda juga boleh periksa bahagian belakang kotak peranti yang terdapat beberapa jenis nombor iaitu nombor SN, SKU, dan IMEI. Jadi anda tahu apa yang perlu direkodkan bukan?

Bagaimana jika terdapat dua nombor IMEI yang berbeza? Beberapa peranti yang mempunyai IMEI1 dan IMEI2 ini menunjukkan bahawa peranti anda mempunyai dua slot kad SIM. Dan secara amnya, hal ini berlaku pada telefon pintar Android.

Jika anda tidak mahu bersusah payah mencari kotak peranti, anda boleh segera memeriksanya dalam tetapan (setting) pada iPhone anda. Caranya juga mudah, anda hanya perlu:

Pergi ke Tetapan (Setting) > Umum (General) > Tentang (About)

Setelah anda pergi ke About, anda akan menemui spesifikasi telefon pintar yang lengkap, termasuklah nombor IMEI.

Jika anda mempunyai iPhone jenis 5/ 5c/ 5s/6 /6+, anda juga boleh memeriksa IMEI pada bahagian belakangnya. Ia sudah diukir pada bahagian bawah tulisan pada iPhone, mudah bukan?

IMEI bukan sahaja tertulis di bahagian belakang, anda juga boleh mencarinya di dalam slot untuk kad sim.  Setelah anda mengeluarkan slot kad sim dari iPhone, anda akan melihat nombor IMEI/ MEID tetapi ia hanya terdapat pada model-model tertentu sahaja.

Kaedah ini boleh dilakukan pada semua jenis telefon pintar, termasuklah iPhone. Anda hanya perlu:

Dan secara automatik, peranti akan memaparkan nombor IMEI anda.

Selalunya ramai yang akan keliru , IMEI adalah berbeza dengan nombor SIM. Dan hal ini tidak akan berubah walaupun anda menukar nombor telefon anda. Memandangkan nombor unik ini penting untuk device identification, anda harus merekodnya di tempat yang selamat. Sebolehnya, anda jangan merekodnya di iPhone, kerana ia tidak akan memberi kesan jika peranti anda dicuri.


“Bangunan Kelas Saya Belajar”- Siti Nurhaliza Terkejut Sekolah Hampir Tenggelam

Penyanyi tersohor negara, Dato Sri Siti Nurhaliza menerusi hantaran di laman Instagram nya meluahkan kebimbangan dengan situasi banjir kilat yang melanda beberapa buah negeri termasuk negeri kelahirannya, Pahang.

Dalam satu hantaran terbaru, pelantun 7 Nasihat ini berkongsi sekeping foto serta meluahkan rasa terkejut melihatkan bangunan sekolahnya sebelum ini, SMK Clifford, Kuala Lipis Pahang hanya kelihatan bumbung dan tingkat atas bangunan akibat ditenggelami banjir. Perkongsian yang dibuat terlebih dahulu oleh pengurusnya, Rozi Sang Dewi itu memohon orang ramai terutamanya alumni sekolah itu dapat memberi sumbangan bagi membantu meringankan beban sekolah.

“Bangunan kelas saya belajar hanya nampak sayup sahaja bumbungnya. Allah! Semoga usaha ini akan diberkati dan saya juga mengajak followers, rakan-rakan, alumni sekolah serta sesiapa saja yang mahu menyumbang bagi membantu meringankan beban sekolah akibat bencana banjir. Ada ni akaun di bawah” tulis Siti

Ujar Siti, jika sebelum ini dia akan sama-sama ‘turun’ memberi bantuan namun kali ini dia hanya dapat menitipkan doa dan memberi sumbangan dari jauh sahaja berikutan keadaan dirinya yang kini sedang sarat hamil anak kedua.

“Kala ini, dengan keadaan saya sekarang, mungkin saya tidak dapat turun padang seperti lazimnya untuk melihat sendiri keadaan banjir namun saya titipkan doa dan membantu apa yang termampu kerana memahami keadaan sukar buat semua mangsa banjir” tambahnya lagi

A post shared by Siti Nurhaliza Tarudin (@ctdk)

Terdahulu, media melaporkan bencana banjir yang melanda Johor dan Pahang mengakibatkan beberapa jalan utama terputus dan ribuan mangsa kini ditempatkan di pusat pemindahan sementara (PPS).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harris Alif & Intan Ladyana Bakal Umumkan Tarikh Perkahwinan Hari Ini?

Sebelum ini, peminat sedia mengetahui bahawa pelakon dan penyanyi, Harris Alif,21 sedang hangat bercinta dengan pelakon Intan Ladyana,38.

Malah dikhabarkan, pasangan selebriti ini merancang untuk berkahwin pada tahun ini dan kedua-dua mereka juga tidak mengiya atau manafikan pengkhabaran tersebut. Seperti menguatkan spekulasi, pihak Murai.my turut menerima undangan sebuah sidang media yang akan diadakan secara virtual pada jam 2 tengahari ini.

Difahamkan Harris dan Intan bakal mengumumkan sesuatu yang istimewa pada petang ini manakala di laman Instagram mereka turut berkongsi sebuah hantaran poster yang tertera mengenai pengumuman tersebut.

Meskipun tidak menyatakan perincian pengumuman tersebut,namun rata-rata peminat dan rakan-rakan selebriti seperti dapat meneka intipatinya selain terlebih dahulu mengucapkan tahniah buat mereka. Pada Mei 2020, Harris mengaku sedang bahagia menjalin hubungan cinta bersama Intan biarpun terdapat perbezaan usia mereka 17 tahun.


8 Kisah Peribadi Manohara Yang Mengejutkan, Dipaksa Buat Seks Ketika Haid?

Nama Manohara Odelia Pinot atau lebih mesra dipanggil Mano pernah menjadi perbualan hangat di negara ini beberapa tahun yang lalu.

Kerana wanita cantik itu mencetuskan kontroversi dengan kes keganasan rumah tangga yang dialaminya bersama bekas suaminya. Bekas suami Manohara adalah seorang kerabat diraja di Malaysia. Berikut beberapa fakta mengenai Mano dan kisah peribadinya yang ramai tidak tahu.

Manohara adalah seorang gadis yang dilahirkan di Jakarta yang kini berusia 27 tahun. Bapanya George Manz berasal dari Amerika, manakala ibunya Daisy Fajarina keturunan Bugis, Sulawesi Selatan.

Ibunya kemudian berkahwin semula dengan lelaki Perancis bernama Reiner Pinot Noack setelah bercerai dengan George Manz. Sejak itu Manohara tinggal dan dibesarkan oleh ibu dan ayah tirinya di Perancis.

Manohara menghabiskan masa kecilnya di Eropah dan kembali ke Indonesia pada tahun 2006. Manohara kemudian terlibat dalam dunia peragaan. Namanya menjadi terkenal ketika dia termasuk dalam senarai 100 Pesona Indonesia yang dianjurkan oleh Majalah Harper’s Bazaar.

Melancarkan laman TribunJambi.com, Manohara berkahwin kerabat diraja di Malaysia pada 26 Ogos 2008. Dari perkahwinan ini, Manohara mendapat gelaran Cik Puan Temmenggong. Namun, perkahwinan pasangan ini berakhir dengan perceraian.

Manohara dan ibunya, Daisy Fajarina, dilarang bertemu malah berkomunikasi setelah berkahwin. Ini akhirnya telah mencetuskan permasalahan dan akhirnya isu ini dibawa ke muka pengadilan. Daisy Fajarina membawa 2 peguam, Afrian Bondjol “Boy” dari OC Kaligis & Associates, dan peguam keluarga, Yuri Darmas.

Dilaporkan dari Kompas.com, Boy menunjukkan bukti rakaman suara Mano ketika dia menelefon ibunya, salinan sijil doktor Naek L Tobing, dan salinan surat Mano kepada suaminya. Fail kes telah dibuka  ketika Mano melarikan diri ke Indonesia, antara Oktober 2008-Februari 2009.

Dalam laporan pemeriksaannya, pada akhir Februari 2009, Dr. Naek L Tobing menyatakan bahawa bekas suaminya telah melakukan keganasan seksual terhadap Mano.

Dalam suratnya kepada kepada bekas suami, Mano menulis bahawa bekas suaminya telah menyakiti dirinya sendiri pada malam pertama perkahwinan mereka dengan memaksa untuk melakukan hubungan seks, walaupun Mano sedang haid.

Mano mengatakan bekas suaminya tidak matang, antaranya meminta Mano untuk terus menukar nombor telefon bimbitnya sehingga rakan-rakan tidak dapat menghubunginya.

Seperti drama yang panjang, perjuangan Manohara untuk melepaskan diri dari putera raja akhirnya berjaya. Kini Mano ternyata bahagia dengan kehidupan barunya. Dia kini sibuk dengan aktiviti sosial dan menjadi pencinta haiwan di negara asalnya. Berikut adalah gambar Manohara dan pasukannya melepaskan seeokor buaya di daerah Bali.

A post shared by Manohara Odelia (@manodelia)

Setelah agama yang dianutinya menjadi tanda tanya di kalangan peminta, Mano akhirnya membuat pengakuan mendakwa telah lama memeluk agama Kristian. Keputusan Mano ini telah mengejutkan peminatnya sehingga dia menerima kecaman dan kritikan.

Namun Mano dalam sebuah kenyataan di IG Stories, dia mempersoalkan mengapa isu agama masih dibahaskan dalam masyarakat Indonesia, sedangkan Indonesia sebuah negara yang mempunyai kepelbagaian kaum dan perpaduan ini harus diteruskan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Harris Alif & Intan Ladyana Bernikah 6 Februari, Peragakan Barang Kemas RM13.5 Juta

Sebentar tadi, menerusi sebuah sidang media yang diadakan pelakon, pengacara, dan penyanyi Harris Alif, 21 mengesahkan bahawa dia akan mendirikan rumahtangga bersama pelakon jelita, Intan Ladyana, 38.

Mula menyulam cinta sejak Mac tahun lalu, hubungan pasangan ini bakal berakhir ke jenjang pelamin dengan memilih tarikh 6 Februari 2021 sebagai hari bahagia untuk pernikahan mereka sekaligus mengakhiri spekulasi percintaan yang hangat diperkatakan sebelum ini.

Bakal disatukan di sebuah masjid di ibu kota, Kuala Lumpur, Harris dan Intan tidak dapat menyembunyikan kegembiraan untuk beralih ke fasa perkahwinan meskipun terdapat perbezaan umur 17 tahun diantara mereka.

“Alhamdulillah hari ini terjawab teka-teki adakah betul kami akan berkahwin. Lega rasanya dapat kongsikan buat semua” kata Harris dalam sidang media itu

Mengimpikan hari bahagia yang bermakna, impian pasangan ini turut bakal direalisasikan ramai pihak penaja sepanjang empat acara penting mereka iaitu bagi acara malam berinai, majlis pernikahan, resepi, dan majlis bertandang.

Bagi persalinan mereka nanti, Dato Riffai akan menaja busana Harris dan Intan untuk malam berinai dan nikah, Hatta Dolmat bagi majlis resepsi, bagi acara memotong kek ditaja oelh Khairi Sufi dan busana dari Jimmy Couture serta Khai BK untuk majlis bertandang. Sementara, tata rias pula bakal dikendalikan barisan jurumekap tersohor, Bellahudd, Zulfadhly, Iansham, dan Cuki Ajis, manakala Emmie Lee selaku jurudandan.

Tidak ketinggalan, pasangan itu juga bakal menyarung barangan kemas jenama terkemuka, Ceres Jewel bernilai RM13.5 juta pada majlis pernikahan serta resepsi. Manakala dekorasi pelamin daripada Afeer KL, Anna Weddings, dan Wedding By Emma untuk setiap majlis berbeza itu. DifahamkanUntuk fotografi dan videografi pula, pasangan ini mendapaktkan khidmat dari Fillea Studio dan Shahril Omaq.

Teristimewa sebelum hari bahagia mereka, Harris juga terlebih dahulu melancarkan lagu baharunya berjudul Anugerah yang semestinya didedikasikan buat jantung hatinya itu. Justeru, ia memberikan lebih makna tersendiri buatnya.Biarpun begitu, menurut Harris,Anugerah adalah sebuah lagu cinta yang benar-benar boleh dikaitkan dengan kisah cinta sesiapa jua.


Wah! Ini Antara Ciri Terbaru WhatsApp Dijangka Bagi Tahun 2021

Tidak dapat dinafikan, aplikasi WhatsApp kini menjadi aplikasi instant messaging kegemaran semua orang di seluruh dunia. Penggunaannya yang simple adalah menjadi salah satu sebab aplikasi ini digunakan oleh setiap peringkat umur.

Setiap tahun, WhatsApp sentiasa akan melancarkan ciri baru untuk meningkatkan pengalaman pengguna. Berikut adalah beberapa ciri baru dilaporkan sedang diuji oleh WhatsApp dan dijangka akan dilancarkan pada tahun 2021. Stay tune guys!

Dengan ciri ini, pengguna WhatsApp akan dapat masuk log masuk ke beberapa peranti secara serentak. Ciri ini sedang dalam pembangunan dan dilihat dalam versi beta WhatsApp untuk iPhone pada November. Pada masa ini, WhatsApp hanya menyokong dua peranti pada masa yang sama, iaitu telefon dan dekstop.

Sokongan multi-device ini dilaporkan akan membolehkan pengguna menambahkan hingga empat peranti pada satu akaun. Hal ini bermakna bahawa apabila ciri ini dilancarkan, anda akan dapat log masuk dari iPad dan iPhone anda pada masa yang sama dengan dekstop.

Menurut The News International, WhatsApp bakal memperkenalkan pilihan untuk melakukan panggilan suara dan video untuk versi dekstop pada tahun 2021. Ciri ini boleh dikatakan antara ciri yang dinantikan di WhatsApp.

Ciri ini akan berfungsi sama seperti mesej dihantar dari dekstop. Dalam erti kata lain, telefon pintar anda haru mempunyai sambungan internet yang aktif jika anda menggunakan WhatsApp voice or audio calling dari web/ dekstop app.

Read Later dikatakan versi yang lebih baik daripada ciri Archived Chats yang ada di WhatsApp. Apabila chat dipindahkan ke read later, WhatsApp tidak akan menghantar notifikasi untuk chat itu.

Selain itu, ciri ini akan merangkumi ‘vacation mode’, yang akan memastikan read later chats berfungsi dengan cara yang sama seperti archived chat pada versi yang lebih stabil. Read later juga akan dilengkapi dengan butang edit untuk pengguna menyesuaikan tetapan. Pengguna WhatsApp juga boleh memilih beberapa chat sekaligus untuk unarchive dengan cepat.

WhatsApp bakal mengemas kini terma dan syarat baru yang akan berkuat kuasa mulai Februari 2021. Terma dan syarat ini akan menjelaskan bagaimana aplikasi memproses data dan bagaimana perniagaan dapat menggunakan servis yang dihoskan oleh Facebook untuk menyimpan dan menguruskan chat pengguna.

Menurut WABeta Info, pengguna harus bersetuju dengan syarat yang mana akan mulai berlaku pada 8 Febuari 2021 jika tidak mahu akaun WhatsApp dihapuskan. Langkah ini diambil untuk meminimumkan akaun palsu yang telah lama berada di WhatsApp.

“Anda harus menyetujui peraturan baru untuk terus menggunakan perkhidmatan WhatsApp, atau boleh memadam akaun anda”- WABetaInfo

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Artis Perjelaskan Alasan Bina Patung Gergasi Bentuk ‘Miss V’ di Lereng Bukit

Patung gergasi dengan bentuk vagina di Usina de Arte, sebuah taman seni luar bandar di negeri Pernambuco, timur laut Brazil telah menimbulkan kontroversi. Patung itu menjadi buah mulut masyarakat di Brazil.

Seperti yang dilaporkan oleh CNN, patung itu yang diberi nama Diva, diperbuat dari konkrit dan resin dengan panjang 33 meter. Patung itu dibuat oleh artis Juliana Notari dan diletakkan di lereng bukit muzium terbuka.

Notari menyiarkan karya itu di Facebook pada 30 Disember, yang memperincikan bagaimana lebih daripada 20 lelaki mengerjakan patung buatan tangan itu, yang berukuran 16 meter lebar dengan kedalaman 6 meter.

Minggu lalu, Notari menjelaskan bahawa patung itu menggambarkan faraj dan luka yang mempersoalkan hubungan antara alam dan budaya dalam masyarakat phallocentric dan anthropocentric.

“Dalam ′ Diva “, saya menggunakan seni untuk berdialog dengan isu-isu yang merujuk kepada isu gender dari perspektif wanita yang digabungkan dengan masyarakat barat cosmopocentric dan anthropocentric. Pada masa ini, isu-isu ini menjadi semakin mustahak. Oleh itu, ini mengubah perspektif hubungan kita antara manusia dan bukan manusia.” jelasnya

Lama kelamaan, patung itu menjadi kontroversi yang diperdebatkan oleh sebilangan pihak dengan pandangan berbeza.

Perdebatan itu berlaku di ruangan komen yang disiarkan oleh Notari mengenai Diva di Facebook peribadinya. Ada yang menyokong dan juga mengkritik.

Seorang ahli politik Bolsonari, Olavo de Carvalho, mengkritik karya Notari melalui akaun Twitternya. Dia seolah-olah mencadangkan patung zakar raksasa sebagai cara untuk menandingi Diva.


Pihak Pengurusan Jawab Dakwaan Harris Annuar Berparti Di Langkawi

Sebelum ini, tular di media sosial kononnya pelakon dan pengacara Harris Annuar tidak mematuhi SOP serta turut berparti di sebuah hotel terkenal di Pulau Langkawi, Kedah selepas dia memaklumkan dirinya disahkan positif jangkitan wabak COVID-19 beberapa hari yang lalu.

Menjawab spekulasi tersebut, pihak pengurusan Harris iaitu Absolut Management tampil mendedahkan perkara yang sebenar termasuklah beberapa lokasi yang dikunjunginya. Malah mereka turut bertegas bahawa artis naungan mereka itu sentiasa mematuhi SOP sepanjang bercuti di pulau terbabit.

“Pihak pengurusan ingin menyangkal bahawa ada spekulasi yang mengatakan Harris Annuar berpesta di Dash Hotel dan ia adalah tidak benar. Harris Annuar juga tidak pernah pergi ke Restoran Cili Kampung seperti yang diperkatakan”

“Sepanjang di Langkawi, Harris telah mengamalkan SOP dan memakai pelitup muka sepanjang masa serta mengimbas MySejahtera setiap kali ke tempat-tempat yang dilawati di Pulau Langkawi”

“Pihak pengurusan juga mengesahkan Harris tidak pernah pergi ke mana-mana pesta atau tempat sesak,” tulis kenyataan media tersebut

Dalam kenyataan tersebut juga, pihak Absolut Management menasihati orang ramai agar tidak mengeluarkan kenyataan yang tidak tepat mengenainya dan memberikan ruang buat Harris untuk berehat.

Terdahulu, Harris dan rakan baiknya Tajuddin disahkan positif selepas pulang daripada bercuti di pulau peranginan terkenal itu.


Kerana Hamil, Emma Stone Tidak Akan Terlibat Dalam Spider-Man 3?

Sebelum ini, tular mengenai khabar angin bahawa pelakon-pelakon filem Spider Man terdahulu seperti Andrew Garfield, Toby Maguire, Emma Stone dan Kirsten Dunst akan kembali membintangi sekual Spider Man 3 yang turut dibintangi Tom Holland.

Bagaimanapun, khabar terbaru mengatakan Stone yang dijadualkan membintangi filem Damien Chazelle’s Babylon telah menarik diri daripada penggambaran tersebut berikutan dia dikatakan sedang hamil. Meskipun tiada pengumuman rasmi daripada Stone namun beberapa jurugambar berjaya mengambil gambar Stone bersama suaminya, Dave McCary yang mana pelakon itu seperti kelihatan hamil.

Namun begitu, peminat mendakwa berkemungkinan Stone yang memegang watak sebagai Gwen Stacy sebelum ini masih akan kekal dalam penggambaran filem Spider Man 3 memandangkan adegan yang bakal dijayakannya hanya melibatkan sedikit masa malah pihak produksi juga boleh menunggu sehingga Stone melahirkan anaknya. Dikhabarkan Spider-Man 3 akan ditayangkan pada 17 Disember 2021.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mesin Basuh Akan Cepat Rosak Jika Anda Mempunyai 5 Tabiat Ini

Mesin basuh menjadi menjadi kelengkapan wajib bagi setiap rumah yang membantu melakukan tugas-tugas pencucian seperti pakaian harian, cadar katil, langsir, dan banyak lagi.

Penyelenggaraan mesin basuh secara berkala amat membantu mesin basuh untuk bertahan lama sehingga bertahun-tahun. Namun tanpa sedari, anda telah melakukan perkara-perkara yang akan memendekkan jangka hayat mesin basuh.Adakah anda melakukan perkara-perkara ini? Stay tune guys!

Mungkin kerana tergesa-gesa, anda tanpa sedar telah memasukkan terlalu banyak pakaian ke dalam mesin basuh anda. Sebenarnya tabiat ini akan memberi kesan terhadap mesin basuh anda, yang mana memberikan tekanan tambahan pada motor mesin basuh anda.

Selain itu, beban yang terlalu berat akan menghilangkan keseimbangan mesin basuh yang akan mempengaruhi kualiti pencucian pakaian anda.

Jangan tutup penutup mesin basuh sebaik sahaja menggunakannya. Ini adalah salah satu kesalahan terbesar yang sering dilakukan oleh ramai orang. Mereka berpendapat bahawa membiarkan penutup mesin basuh terbuka akan menghasilkan kotoran dan habuk di dalam mesin.

Membiarkan penutup mesin basuh terbuka selama 15 hingga 30 minit dapat menghilangkan kelembapan dan mencegah pembiakan kulat dan bakteria pada mesin basuh anda. Cara ini juga dapat mengeringkan tab dan melindungi delicate parts daripada kerosakan disebabkan kelembapan.

Kaedah yang baik untuk memastikan bahagian dalam mesin tidak mempunyai kelembapan adalah dengan mengelapnya dengan tuala tebal yang kering 15 – 30 minit selepas pencucian berakhir.

Anda melihat pakaian anda benar-benar kotor dan anda menggunakan extra detergent, anda telah melakukan kesilapan. Adalah lebih baik anda mencucinya dua kali berturut-turut dengan jumlah detergent biasa daripada muatkan extra detergent.Kini banyak mesin basuh yang direka untuk menjimatkan tenaga dan air. Sabun tambahan tidak akan dibilas dengan betul dengan jumlah air yang dikeluarkan.

Kadangkala anda sudah tentu sering terganggu dengan tugas-tugas lain sewaktu mencuci pakaian menggunakan mesin basuh. Tetapi membiarkan pakaian yang dicuci terlalu lama di dalam mesin basuh akan menghasilkan kulat dan seterusnya membuatkan pakaian anda berbau. Anda boleh tetapkan timer atau reminder pada telefon pintar anda agar pakaian anda sentiasa tidak rosak dan berbau busuk.

Pelajari built-in setting pada mesin basuh anda dan cara menyesuaikannya untuk pakaian anda. Ianya benar bahawa pakaian anda boleh dicuci dengan typesetting normal dan akan keluar dengan sempurna.

Jika anda mempunyai tabiat mencuci semua pakaian pada setting yang sama, pelajari untuk mengasingkan pakaian yang mempunyai special instructions yang perlu dicuci sendiri atau dalam jumlah yang kecil. Hal ini akan menyelamatkan pakaian dan mesin basuh anda dari sebarang masalah.


“Saya Tak Letak Air” – Tunku Azizah Kongsi Tips Masak Sardin

Raja Permaisuri Agong, Tunku Hajah Azizah Aminah Maimunah Iskandariah Binti Almarhum AlMutawakkil Alallah Sultan Iskandar Al-Haj sudi mencemar duli bagi menyantuni mangsa banjir di Pusat Pemindahan Sementara (PPS) Sekolah Kebangsaan (SK) Kuala Sentol, Maran.

Difahamkan, Tunku Azizah telah bersama-sama Yang di-Pertuan Agong Al-Sultan Abdullah Ri’ayatuddin Al-Mustafa Billah Shah Ibni Al-Marhum Sultan Haji Ahmad Shah Al-Musta’in Billah dan anakanda-anakanda baginda berdua bagi melihat sendiri kawasan-kawasan yang terlibat dalam bencana banjir.

Dalam lawatan tersebut, permaisuri kesayangan rakyat ini sanggup menyingsing lengan baju semata-mata bagi menyediakan makanan kepada mangsa banjir.

Malah, Tunku Azizah berkesempatan memberi titah nasihat kepada tukang masak di PPS berkenaan mengenai cara-cara yang betul memasak sardin yang enak sambil dibantu oleh Pengerusi Jawatankuasa Perpaduan, Kebajikan Masyarakat, Pembangunan Wanita dan Keluarga Negeri Pahang, YB. Dato’ Sri Hajah Shahaniza Shamsuddin.

“lain kali awak goreng dekat orang macam ini, tak letak air.Orang kampung suka sardin letak air, tak payah” pesan Tunku Azizah

Rata-rata mereka yang menonton video tersebut berasa terharu dengan keprihatinan tuanku berdua yang berhati rakyat selain mendoakan kesejahteraan dan kesihatan Sultan Abdullah dan Tunku Azizah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Ini Antara Telefon Pintar Android Yang Bakal Hadir Pada Tahun 2021

Kini hampir seminggu tahun 2021 membuka tirainya, dan sudah tiba masanya untuk kita move on dari masa lalu dan menanti apa yang berada di hadapan. Apa yang perlu dinantikan? Tentulah smartphone yang baru! Ramai di kalangan kaki gajet sudah tentu ingin tahu smartphone apakah yang bakal dilancarkan pada tahun 2021 ini? Stay tune guys!


Rahsia Di Sebalik ‘Saree’ Perkahwinan Aishwarya Rai, Harga Serupa Banglo!

Selepas 14 tahun, perkahwinan pasangan Bollywood, Abhishek Bachchan dan Aishwarya Rai Bachchan masih dianggap sebagai kisah dongeng.

Perkahwinan mereka telah menjadi ‘wedding of the decade’‘ pada masa itu. Aishwarya begitu memukau dalam sari Kanjeevaram tradisionalnya dan Abhshek, yang kelihatan seperti seorang putera raja.

Ia berlangsung pada 20 April 2007, pada ketika ini Aishwarya dan Abhishek disatukan menjadi sepasang suami isteri yang sah. Setelah 4 tahun melayari bahtera perkahwinan, mereka dikurniakan seorang bayi perempuan yang cantik pada tahun 2011. Mereka namakan, Aaradhya Bachchan.

Beralih semula mengenai perkahwinan Aishwarya dan Abhishek, perkahwinan mereka adalah salah satu perkahwinan terbesar di India. Dan penampilan Aishwarya memang merupakan salah satu penampilan perkahwinan paling mahal di India.

Bagi mereka yang tidak tahu, Aishwarya memilih saree Kanjeevaram emas yang indah dan barang kemas tradisional untuk menambahkan lagi daya tarikan pada penampilannya. Sebelum memberitahu anda harga sari tersebut, jom ketahui siapakah individu di sebalik rekaan saree indah ini.

Pereka fesyennya ialah Neeta Lulla, uniknya, sari ini dihiasi emas dan ditaburi kristal yang mahal.

Untuk tampil mewah, saree ini ditenun dengan benang emas yang asli dan mempunyai banyak kristal di atasnya. Harganya mencecah 75 Lakh atau sekitar RM 411, 397, dan itu adalah saree termahal yang pernah ada. Aishwarya juga dipakaikan sherwani putih dengan tenunan emas asli di atasnya.

Bukan itu sahaja, mereka juga melangsungkan resepsi perkahwinan di Taj Hotel. Para Chef di minta untuk menyajikan makanan gabungan masakan India, Cina dan kontinental. Acara itu pun dihadiri nama besar bintang Hollywood hingga para ahli politik.


Penganjur Bidas Komen Rizman Ruzaini Mengenai Baju Natasha Hudson

Susulan daripada busana pelakon Natasha Hudson mendapat kecaman dan teguran daripada warganet serta pereka fesyen terkenal, Rizman Ruzaini, penganjur merangkap ‘Master Partner’ yang juga rakan kongsi produk suplemen kesihatan Crystal C White, Nor Shahlina Abu tampil mempertahankan duta produk mereka itu.

Menurut Nor Shahlina, dia akui agak terkilan dengan jawapan balas pereka fesyen itu berhubung busana ‘muslimah seksi’ yang digayakan Natasha pada petang Selasa. Pada hematnya, sebagai pereka fesyen terkenal, jenama duo popular itu tidak patut melatah dengan menghentam balik waima siapa pun pemakainya.

“Sebagai pereka fesyen, dia tak patut menghentam balik terhadap siapa pun yang memakai baju rekaanya. Termasuklah Natasha Hudson. Rekaan baju yang dianggap kontroversi kerana kononnya mendedahkan bahagian bahu dan betis Natasha berlapik. Ia ada ‘lining’ dan bukannya ‘bare shoulder’.

“Cara pereka fesyen itu menjawab seperti marah dan seolah olah macam hina sangat Natasha menggayakan busana rekaannya. Sepatutnya dia ‘back up’ dengan cakap benda yang lebih elok dan bukannya menambah bara

“Cara pereka fesyen itu menjawab memang seperti menghentam dan menghina,” kata Nor Shahlina dalam sebuah kenyataan.

Tegas Nor Shahlina yang juga rakan baik kepada pengasas produk berkenaan, Datin Reena Zach, pereka fesyen itu sepatutnya bersifat lebih ‘neutral’.

“Baju itu dibeli dengan duit dan bukan dengan air liur. Ia bukan busana yang ditajanya”

“Hormat sikit pembeli baju itu (merujuk kepada dirinya sendiri). Mereka peniaga yang menjalankan perniagaan fesyen sepatutnya faham dengan konsep ‘customer is always right,” katanya lagi.

Terdahulu, Rizman Ruzaini terkejut setelah mengetahui koleksi rekaannya itu dipakai selebriti bertudung. Dedah Rizman, baju berwarna putih dengan gaya terdedah pada bahagian bahu tersebut telah dibeli seseorang yang tidak diketahui identitinya menerusi atas talian sejak tiga bulan lalu.

“Baju tersebut adalah koleksi pakaian pengantin yang telah dibuat sejak tiga tahun lalu dan telah dilelong dengan potongan harga sebanyak 90 peratus.

“Sejujurnya, sebagai pereka baju tersebut, saya terkejut dan agak kecewa kerana si pemakainya seseorang yang berhijab.

“Sedikit sebanyak tindakan itu boleh mencalarkan imej dan reputasi jenama Rizaman Ruzaini yang telah bertapak sejak 15 tahun lalu,” kata Rizman

Menurut Rizman lagi, dia telah banyak bekerjasama dengan ramai selebriti berhijab seperti Datuk Seri Siti Nurhaliza dan tahu bentuk pakaian yang bersesuaian dengan imej wanita menutup aurat.

“Sejujurnya saya marah juga apabila mendapat tahu dia (Natasha Hudson) yang memakai baju itu kerana dia berhijab.

“Rekaan baju tersebut direka untuk wanita free hair (tidak berhijab) dan pernah digayakan oleh aktres Fasha Sandha,” katanya.

Dalam pada itu, Rizman turut menegur penatarias yang menggayakan Natasha semalam supaya lebih peka dengan imej seorang wanita muslim yang berhijab supaya menjaga sensitiviti masyarakat.

Sebagai info, tindakan Natasha atau nama sebenarnya Natasha Liana Hudson, 38, apabila menggayakan busana yang seolah-olah menampakkan bahagian bahu ketika majlis pelancaran produk kecantikan Crystal C White heboh diperkatakan. Bukan itu sahaja, Busan yang dipakainya juga dikatakan mempunyai belahan pada bahagian belakang sehingga menampakkan betisnya sekaligus mengundang kecaman warganet.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Mummy Menangis Sampai Bengkak Mata’- Kak Ton Sebak Melihat Nasib Anak

Usahawan kosmetik popular, Zaiton Hassan atau lebih dikenali sebagai Kak Ton akui menangis selama dua hari selepas anak bongsunya yang juga pelakon, Harris Annuar disahkan positif COVID-19 selepas pulang dari Pulau Langkawi, Kedah.

Menerusi sebuah video IGTV yang dimuatnaik Harris di Instagram nya malam tadi, kelihatan kedua-dua mereka saling berinteraksi menerusi panggilan video yang mana pelakon itu kini sedang menjalani kuarantin kendiri.

Dedah Kak Ton, dia begitu sedih sehingga matanya bengkak apatah lagi ketika membaca komen kecaman daripada warganet.

“Mummy tahu anak mummy macam mana. Mummy sedih jugalah sampai nangis dua hari. Tapi Mummy fikir Allah dah pilih Aboy(panggilan untuk Harris), Dia tahu Mummy dengan Aboy kuat, kita boleh lalui semua walaupun kita dalam masalah tapi Allah bagi ujian maknanya kita yang terpilih. Insya-Allah selepas ini akan jadi yang baik-baik sahaja”

“Mummy redha walau apa pun. Mummy tahu anak Mummy kuat. . Aboy sembahyang tak tinggal. Allah bagi ujian, Redha saja Aboy. Dua hari mummy menangis sampai bengkak mata ”- kata Kak Ton kepada anaknya

Biarpun begitu, ujar Kak Ton sebagai seorang ibu dia tahu bagaimana sikap anaknya itu dan menganggap dugaan ini sebagai ujian buat mereka sekeluarga. Malah dalam video tersebut, Kak Ton turut kelihatan mengalirkan air mata sebak ketika menasihati Harris.

A post shared by BANGKITBOTAK (@harrisannuar)

Terdahulu, Harris menjadi bualan hangat warganet apabila dia didakwa kononnya tidak mematuhi SOP ketika berada di Langkawi. Tampil menafikan dakwaan tersebut, Harris turut berkongsi senarai tempat yang dikunjunginya serta menegaskan dia sentiasa mematuhi dan menjaga SOP yang ditetapkan.


Pelakon Lelaki Didakwa Terlibat Dalam Seks Berkumpulan Di Langkawi?

Sejak beberapa hari yang lalu, kecoh di laman Twitter mengenai spekulasi pelakon lelaki yang dikatakan terlibat dalam aktiviti seks berkumpulan di Pulau Langkawi, Kedah baru-baru ini.

Dalam pendedahan tersebut, dikatakan terdapat sekumpulan pengamal media sosial terkenal menginap di salah sebuah hotel di pulau peranginan itu yang turut disertai oleh seorang pelakon lelaki. Dikhabarkan, ketika itu mereka berada dalam keadaan mabuk dan video tersebut telah dikongsi secara tidak sengaja.

Menerusi pendedahan tersebut, terdapat beberapa buah video lain yang kononnya menunjukkan pelaku di dalam aktiviti tidak bermoral tersebut. Ciapan itu yang ketika ini tular turut menimbulkan pelbagai spekulasi oleh warganet selain turut mendakwa ianya hanyalah khabar angin semata-mata.


Siap Dilengkapi Mod Air Fry, Jom Lihat Kelebihan Oven Jenama LG Ini

LG memperkenalkan Rangkaian InstaView dengan Air Sous Vide dari LG Electronics yang akan mengubah masakan di rumah seperti yang kita ketahui hari ini. Penyelesaian memasak yang lengkap menampilkan LG Air Fry Mode, pintu ketuhar InstaView, dan pelbagai fungsi pintar untuk kehidupan kuliner yang sihat dan selesa di rumah. Ingin tahu dengan lebih lanjut? Scroll sampai habis okay!

Dengan mod Air Sous Vide, memasak makanan dengan sempurna setiap masa untuk makanan yang kelihatan dan rasanya seperti disediakan oleh profesional setiap masa. Dengan kawalan suhu rendah dan aliran udara yang tepat, makanan vacuum-sealed dapat mengekalkan rasa dan aroma pada tahap yang maksimum.

LG Air Sous Vide secara konsisten dapat mengekalkan suhu antara 100 hingga 205 darjah Fahrenheit (38 hingga 96 darjah Celcius) hingga 48 jam tanpa air, yang mana memberi hasil hidangan yang lebih konsisten terhadap hidangan yang memerlukan counter space yang lebih sedikit untuk disediakan.

Dengan teknologi LG InstaView, mengetuk dua kali pada pintu kaca oven secara automatik akan menyalakan lampu dalam untuk memeriksa progress secara visual. Dan berterima kasih kepada EasyClean, pengguna dapat menjaga kebersihan ketuhar dan cooktop dengan mudah, tanpa bahan kimia dalam 10 minit hanya dengan menggunakan air bersih.

Rangkaian ini juga dilengkapi teknologi ProBake Convection dari LG untuk memasak  dengan cepat dan teliti tanpa preheating. Selain itu, Air Fry memberikan makanan yang bergoreng menggunakan minyak yang jauh lebih sedikit daripada menggoreng secara biasa.

Rangkaian LG dapat dikawal dan dipantau menggunakan aplikasi ThinQ yang disambungkan ke Google Assistant dan Amazon Alexa smart speakers. Bukan itu sahaja, rakan LG iaitu SideChef, Innit, Drop, dan Tovala menawarkan inspirasi masakan yang sangat membantu melalui beratus-ratus resipi yang mudah untuk diikuti di aplikasi mereka.

Setelah pengguna memilih resepi, arahan memasak akan dihantar pada ketuhar yang kemudian menetapkan mod dan suhu memasak yang sesuai. Dengan Drop dan Thermomix pintar, membuat pizza di rumah adalah lebih mudah dengan ThinQ yang mengawal mixer settings dan pemanasan LG InstaView secara automatik sebaik sahaja doh digulung, ketuhar bersedia untuk digunakan.Selain itu, untuk memanaskan makanan sejuk beku dari jenama seperti Nestle dan Kraft Heinz hanyalah semudah mengimbas kod bar dengan Scan To Cook.

Rangkaian InstaView LG 2021 dengan Air Sous Vide akan dipamerkan pada pameran secara maya semasa CES 2021 bermula 11 Januari.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Nur Sajat Menangis, Tangan Digari Cetus Pelbagai Spekulasi

Menerusi hantaran di laman Instagram pengacara Azwan Ali atau lebih dikenali sebagai Diva AA, kelihatan usahawan kosmetik terkenal, Nur Sajat Kamaruzzaman menangis dalam video tersebut.

Lebih mengejutkan, di dalam video itu juga tangan Sajat telah digari sekaligus mencetuskan pelbagai spekulasi daripada warganet yang menonton video tersebut. Bagi Diva AA sendiri dia beranggapan video yang dirakam oleh Nur Sajat itu merupakan ujian dari Allah.

“Ohh Tuhannnnnn #BilaAllahUji” tulisnya ringkas dalam hantaran tersebut

Sementara itu, menerusi carian Murai.my video tersebut mulai tular di media sosial, yang mana rata-rata turut terkejut dengan kejadian tersebut. Malah rakan baik usahawan ini yang dikenali sebagai Mokkay turut menafikan ianya adalah lakonan semata-mata.

Dalam sebuah hantaran di laman Facebook yang didaftarkan atas nama ‘Sajat’ dipercayai akaun kelab peminatnya terdapat sebuah video berdurasi 1.48 saat yang memperlihatkan Sajat hanya menangis teresak-esak tanpa mengetahui puncanya.

Sebagai rekod, hantaran terakhir yang dimuatnaik oleh Sajat di Instagram miliknya adalah pada 2 hari yang lalu.